text:
divendres, 25 de febrer de 2011
Mar e Montanha
0 comentaris
Ligams a aqueste pòst Classificacionatge: l'autbòi c bo, la bodega c bo, mar e montanha, musica
ajuda: mon espaci es fosc
Qualqu'un me poiriá explicar cossí far un album-slide (las causas amb las fòtos que desfilan amb d'efièches a dos francs cinquanta) sul Myspace novèl?
Mercés!
(per exemple coma aquí)
Mercés!
1 comentaris
dimarts, 22 de febrer de 2011
Corregís que corregiràs
Uèi, es l'aniversari dau Corrector dau blòg. Sabètz plan: lo tipe pas brica susceptible (un insensible? un savi? un sant?) que legís cada pòst
50 cinquanta còps, que consulta son pichon Alibèrt e la pitia de Dèlfas, que me manda un email en me dire las errors, de qué se podriá melhorar, tota la tièra de sinonims e antonims possibles e que quand tròba pas res e ben es tot malurós.
Bon anniversari MossurLoCorrector! Contunha de me corregir, d'espepissar, de me mandar d'emails tissoses e de me faire enrabiar.
De mon costat, susvelharai las virgulas, escriurai en letras las chifras, susvelharai la diglossia, daissarai de fautas d'aquí d'alai per que te congostes, contunharai de faire de provençalismes que t'emmèrdan grèu e contunharai de te dire que m'emmèrdas.
LONGAMAI e potonàs!!!!!!!
4 comentaris
dilluns, 21 de febrer de 2011
Reclama 1ra partida
Dins Mar e Montanha, i a :
- los bodegaires que bufan dins lo cuol d'una cabra mòrta.
- los percussionistas que tustan
- los autbòòòòòòòòòòòòòòòòòòòòòiiiiiiiiiiiiiiiiissss! Quina emocion!!!!
Lo montatge video es estat fach per The Wonderful Mela qu'a aprés soleta a se servir d'un Mac e a abocinar de videos per metre los bocins ensem. Quina emocion! (parli de ieu a la tresena persona se vòli).
Es pas deman la velha que m'embaucharàn a Dètz TV.
5 comentaris
diumenge, 20 de febrer de 2011
Esclopada
A l'escòla, èri nulla nulla a la còrda e a l'elastic, dau còp, jogavi al balon amb los dròlles.
E ara ai plan enveja d'ensajar aquò:
Soi fan.
E ara ai plan enveja d'ensajar aquò:
Soi fan.
3 comentaris
Ligams a aqueste pòst Classificacionatge: bolega ton gras
dimecres, 16 de febrer de 2011
escacalàs del jorn
Pomponeta m'a mandat una video:
Ai pas agut lo temps d'anar legir sus lor site internet qué brandan a voler bastir de monastièrs quand i a pas mai de monges mas la video es geniala!
Puèi se far monge quand ieu ai pas d'amorós per me massar l'esquina, es d'eretgia completa.
Anóncia:
Se cèrca monge pelut
per me massar l'esquina
e me far tindar la campana.
2 comentaris
dimarts, 15 de febrer de 2011
Fièra coma un bar-tabat
Cada jorn, me feliciti de ma rengueta d'icònas dels sits que visiti cada jorn sus mon firefòx tant aimat. Agachatz mon e-art:
4 comentaris
dilluns, 14 de febrer de 2011
ongan, es parièr.
Ongan, auriái pogut far lo meteis pòst que l'an passat.
Mas se cal renovar de quora en quora.
Primièr, una cançon de Miossec tirada de Baiser.
Mas se cal renovar de quora en quora.
Primièr, una cançon de Miossec tirada de Baiser.
E, per mos legeires non-francofòns, una cançon de Joaquín Sabina, Calle Melancolia tirada del dirècte Nos sobran los motivos.
3 comentaris
dissabte, 12 de febrer de 2011
L'estan l'estan l'estanquet...
Dijòus, anèri veire l'Estanquet al teatre la Vista.
Se siás un legeire fenhant o preissat e que vòs pas legir la seguida del pòst, te fau lo resumit: Vai-z-i, te farà de ben, mas passa pel pissador abans de t'assetar dins la sala, riscariás de banhar ton estring de la forra de rire qu'auràs.
La seguida es pel legeire mens fenhant o mens preissat.
Coma o disiá un filosòf creòl, lo teatre, es bon per lo moral. L'estanquet es de teatre. L'estanquet es bon per lo moral.
Fasiá moment qu'èri pas anada al teatre, e vertat es, l'espectacle viu, aquò te manda un buf que te requinquilha dins ta morositat ivernala.
L'Estanquet, aquò's cinc istòrias diferentas, cinc scènas ont se parla de sèxe. D'istòrias d'adultèris, de còrnas, d'istòrias de cuol a te far petar de rire. Rises de la debuta a la fin e de l'ora e mièja que dura l'espectacle, te fas pas cagar una minuta e aquò's lo luxe ultim.
Ja, t'assetas que lo decòr te met de bona umor: un estanquet de fusta sul costat de l'empont e al mitan de l'empont, pas res o una taula que ven cambiar l'ambient. M'agradèt fòrça tota la creacion musicala: tant la musica que sortís de las maquinas coma las prestacions vocalas dels actors. Ò 'fant, los actors! Las istòrias te fan rire, rai, mas la mesa en scèna e lo jòc dels actors te fan la diferéncia. Te botan una energia aquí dedins, ne prenes plen lo morre, te prenon a tu e te remandan un sai pas qué que t'embriaga.
Fins a dimenge a La Vista puèi de susvelhar per la virada all around Occitània. I pòs anar amb ta femna, ton marit, ton amant, ta mestressa, tos parents,ta dròlla que met de mocadors dins son sosten, ton dròlle que se sèga dins la cambra tot lo sant clame dau jorn o ta tanta Nina. La pèça es en occitan de cap a cima amb los jos titols en francés. E tot lo mond se regala e ritz. Qué demandar de mai?
- lo vejaire de Manon
5 comentaris
Ligams a aqueste pòst Classificacionatge: teatre
divendres, 11 de febrer de 2011
rrrrrrrrrrrrrrrr
Dins la prononciacion del portugués, i a un parelh de causas que me fan problèma.
Primièr, las nasalas, perque las nasalas, las sabi pas faire, ni en francés, ni en portugués. Aital, es decidit, parlarai portugués coma parli francés: amb l'accent occitan! E los que son pas contents, que viren lo cuol al vent.
Lo segond problèma, aquò's la "r":
Rotlada, pas rotlada, un pauc una r francesa, mas pas completament, pas una jota espanhòla tanpauc... Serà benlèu complicat de la trobar per ma lenga dins la boca, mas capitarai. Fau un coaching intensiu amb lo cèl de la boca e las dents. Son totes plan motivats per capitar.
3 comentaris
dijous, 10 de febrer de 2011
ANATZ-I!
Mon internet marcha coma la dinamo d'una bicicleta "a empujones" coma dison los espanhòls... Just 3 linhas per vos dire d'anar veire l'Estanquet se sètz pas luènh del Clapàs.
Es a l'aficha de la Vista fins a dimenge.
Me soi RE GA LA DA.
Es a l'aficha de la Vista fins a dimenge.
Me soi RE GA LA DA.
0 comentaris
Uèi, las chifras!
O vos ai dich que per me far d'immersion en portugués, escoti la ràdio en portugués? L'escoti en portugués perque lo brasilièr es de melhor comprene que lo portugués e me disi que se soi balesa en portugués e ben serai encara mai balesa en brasilièr (soi finòta, è?).
I ai comprés tanben qu'es pas la meteissa ora aquí que al Portugal. Aquò me va destorbar quand i anarai, ne soi segura. O putan, ai pas encara trabalhat l'ora en portugués! Question del jorn:auràn un sistèma tan bastard coma lo sistèma catalan?
Doncas, quand soi sus l'ordenador, escoti la ràdio en portugués. E la dimenjada, aquò manca pas, i a las resultas esportivas!!!
E ben, sabètz qué? Los clubs, los coneissi pas encara, mas las resultas esportivas aquò te fa trabalhar las chifras!!
Escotatz coma dison "un"... me fa morir de rire (ròòòòò, es pas plan de se trufar de las autras lengas!)
I ai comprés tanben qu'es pas la meteissa ora aquí que al Portugal. Aquò me va destorbar quand i anarai, ne soi segura. O putan, ai pas encara trabalhat l'ora en portugués! Question del jorn:auràn un sistèma tan bastard coma lo sistèma catalan?
2 comentaris
dimecres, 9 de febrer de 2011
Passejada
En mai de passejar la chinalha, faguèri de fòtos de... ben devinatz! :
O aquí sota sus la ròca:
Non, vesètz pas de qu'es?
Bon, zomat, aquò dona aquò:
Aquò's un ragondin, una bèstia laida importada das Estats Units per la pèl (o los pels, sai pas...) que nada dins las robinas, es un desastre qu'a pas de predators a despart de las autòs e de quauques caçaires que los aiman pas gaire qu'aquò te pòt tuar lo chin!
Aquò se pòt manjar, mas ai pas jamai tastat.
Un mechoi de ragondin, aquò vos ditz?
2 comentaris
dimarts, 8 de febrer de 2011
De l'òme que caminava dins la palun
L'an passat, un jorn de fin d'ivèrn-debuta de prima, per mas paluns, te veguèri un tipe que caminava. "De qu'es aquel conàs dins la palun?". Ben òc, cal èsser con per caminar dins una palun: es fangós, quand es pas fangós es plen d'aiga, e quand es ni fangós ni plen d'aiga, i a de moissaus, sens parlar de la salicòrna seca que t'escarraunha las cambas. Doncas, ieu, quand vesi un tipe que camina dins la palun en agachant pel sòl, me disi que lo tipe deu pas virar redond.
E aquí, coratjosa, li fau de ma votz de professora autoritària:
- Bonjorn Sénher (pas jamai mancar de respècte als calucs, primièra leiçon del manual de subrevida per l'infirmièr en espital psiquiatric).
- Bonjorn
- Qué fasètz per aquí? (jos entendut: nèci que siás!)
- E ben, agachi se i a d'uòus de moissaus.
- Vertat? e cossí fasètz? (jos entendut: te creses qu'arribi d'Agde per la plaja?)
- E ben s'aquò bolèga, es que i a d'uòus, e se bolèga pas, e ben es que n'i a pas.
- Mas son benlèu amagats entre las plantas. (segonda leiçon del manual precitat: seguir lo deliri del caluc per li mostrar son incoeréncia). Mas perqué fasètz aquò?
- Trabalhi a la Companhia Litorala Anti Moissaus.
Mèrda, es pas un caluc. E ben caliá començar per aquò, conàs.
- E coma avèm tractat, ben vòli veire s'aquò a foncionat, e s'aquò a pas foncionat tornarem passar.
E aquí, me tèni drecha, dintri lo ventre, ensenhi las popas, perque òm sap pas jamai, sus un malentendut poiriá foncionar, ai totjorn somiat de far l'amor dins las paluns entre fanga, salicòrna e moissaus.
- Son los avions que passan es aquò?
E lo tipe de m'explicar:
- Òc, escampan lo produch, es un produch ecologic amb una bacteria dedins, la larva de moissau la manja e aquò la tuga de l'interior. Aital, vos faretz pas fissar!
N'aprenèm de causas , è! (los saberuts, ne podètz explicar mai e melhor dins los comentaris!)
E ben figuratz-vos que l'autre jorn, lo veguèri l'avion qu'escampa lo produch! Es un avion de pas res del tot, que fa plan paur que passa al ras del sòl qu'as l'impression que se va espotir dins las canas.
Coma èra lo primièr còp que lo vesiái e que pensi de longa a vosautres legeires tant aimats, ne vos faguèri una videoneta, amb la risca que l'avioneta me gisclèsse dessús son produch ecologic que tuga las larvas de moissaus e que sabèm pas quinas consequéncias auriá agudas sus la paura de ieu, ne sètz conscients de las riscas que preni per vosautres? È?
Bon, aquí l'avètz:
Tu que siás jos una pluèja tolosana, limotjauda, paulina o parisenca, as las bolas?
9 comentaris
dilluns, 7 de febrer de 2011
Dels accents...
En portugués, los accents... cossí dire? E ben, son pas coma en occitan.
Dins ma gramatica de segonda man que me faguèt crompar l'Andrieu, legissi que:
- l'accent agut indica que la vocala es dubèrta e tonica.
- l'accent circonflèx indica que la vocala es barrada e tonica
- l'accent grèu indica que la vocala es dubèrta, mas pas tonica.
Resumit:
Vocala dubèrta: accent agut o grèu
Vocala barrada: circonflèx.
E quand es grèu, es pas tonic.
Fau diversion: vos soveniatz de mon explica sus l'accentuacion catalana?
Dins ma gramatica de segonda man que me faguèt crompar l'Andrieu, legissi que:
- l'accent agut indica que la vocala es dubèrta e tonica.
- l'accent circonflèx indica que la vocala es barrada e tonica
- l'accent grèu indica que la vocala es dubèrta, mas pas tonica.
Resumit:
Vocala dubèrta: accent agut o grèu
Vocala barrada: circonflèx.
E quand es grèu, es pas tonic.
Fau diversion: vos soveniatz de mon explica sus l'accentuacion catalana?
2 comentaris
diumenge, 6 de febrer de 2011
Cementèri
5 comentaris
dissabte, 5 de febrer de 2011
Seria canina
5 comentaris
La potinga per intelligents
Lo mètge m'a marcat una potinga suedesa. Dempuèi Ikea, me disi que los Suedeses son de mond plen de bon sens. E ben, aquela potinga, o vos pòdi dire, aquò's pas un engenhaire d'Ikea que l'a inventada.
O Mila Dieus! Ja la notícia es un papièr long de trenta-cinc centimètres sus un vintenat d'ample escrich en polissa 2.5. E ben las instruccions per utilizar la causa me las calguèt legir quatre còps abans de començar de poder comprene.
La potinga es un inalator, que, dins ma gripa, ai de problèmas per respirar. E coma, adolescenta, en mai dels botons, faguèri d'asma, ai los paumonets de delicats (non, fumi pas...)
La potinga sembla un chivronet de plastic per la forma suggestiva mas tanben per la moleta en bas. Levat que i a pas de pilas. Doncas, ara ai comprés cossí fonciona: te cal virar la moleta en bas, aquò carga l'inalator, te lo metes dins la boca, inspiras fòrt e i a una posca que se ven fotre dins los paumons.
Coma sabi que me cresètz pas, vos ai fach una videoneta amb la notícia, l'inalator e tot e tot. Video facha dins lo lièch, akò explica lo plan estranh... Soi contenta de veire que respiri pas mai coma Dark Vadòr.
(vertat, d'èsser malauta, aquò me melhora pas...)
1 comentaris
la nuèch dins los musèus...
Lo Mèstre del Mond a fach quicòm mai encara: Google Art Project per visitar virtualament los musèus. M'agraaaaaaaaada.
2 comentaris
divendres, 4 de febrer de 2011
D'umor romegaira...
Uèi, ensagi un concèpte tot nòu: blogar dins lo lièch.
E ben es pas practic, que quand tossissi (es nul aquel vèrb), l'ordenador sauta, e tossissi sovent, ai un ordenador sautaire....
Lo mètge a dich qu'ai la gripa, la dels pòrcs, la dels aucèls, la de las vacas, l'h1n1, sabi pas quina e se'n fotèm. Repaus e paracetamòl per tornar del bon costat de la Fòrça. Enfin, de paracetamòl ne preni pas gaire, perque m'agrada de saber cossí evoluís mon còs e vòli saber s'aquò recuola o pas. Aquò fa que soi un pauc ensucada perque ai lo cap coma una semau.
Dimècres, anèri pas a l'escòla e lo mètge m'a arrestada tres jorns.
E de dijòus a dimenge, èra previst que gardèsse ma neboda. E me cal dire la vertat, aquò me pesava grèu de la gardar. Perque quatre jorns, aquò's long e los enfants, los aimi de luènh. Mas bon, aviái dich de òc, me caliá assumir ma conariá. Alara vos disi pas coma èri un pauc contenta quand lo mètge me diguèt qu'aquò èra una gripa e que non non non podiái pas gardar la neboda.
Lo problèma de la gripa, en mai d'èsser malauta, en mai d'aver de corbaturas a d'endreches desconeguts de mon còs (especiala dedicaça a mos muscles intercostals), en mai de mancar l'escòla, e ben es que pòdi pas anar a l'autbòi.
E aquesta setmana, èra una setmana pesuga per l'autbòi. Ièr, manquèri lo cors. Uèi, aqueste ser, i a una repeticion bèla super importanta que la vau mancar tanben. Dissabte, i a una sortida a Pesenàs per carrièras (-15 ºC per carrièras a Pesenàs...) E dimenge, i a una animacion a miègjorn pels Restos du Cœur. Lo mètge a dich que en fin de setmana deuriái anar melhor. Me vau pas anar gelar a Pesenàs, soi pas masoquista. Mas poiriái anar dimenge als Restos du Coeur.
Aital, en mai d'èsser paures, auràn la gripa....
2 comentaris
dimarts, 1 de febrer de 2011
Automedicacion
Ai raubat dins la cava de mon fraire la pocion salvatritz en dire "a! ben vaquí çò que me cal. Te preni aquel botelhon, ok?" :
"Ce médicament est un fluidifiant des sécrétions bronchiques et facilite ainsi leur évacuation par la toux. Il est indiqué chez l'adulte en cas d'affection respiratoire récente avec difficulté d'expectoration (difficulté à rejeter en crachant les sécrétions bronchiques)."
Bon apetís!
3 comentaris
Subscriure's a: Missatges (Atom)


c: text/html

text:
300 salariats d’EDF an susat de-lòng dei vint quilomètres de la corsa Marselha-Cassis lo 30 d’octòbre. Son baile, lo delegat generau de Provença Teiriç Monti, leis esperava sus la linha d’arribada ‘mé un chec de 8000€, la contribucien d’aqueleis esportius electrics a la lucha còntre la revirada escolària.
Lo balhèt au delegat de l’associacien Energas Joines, Joan-Luc Marin. Aquela corsa siguèt lançada en 1979 per lo premier còp, que s’enrega de l’Estadi Velodrom e passa per lo pertus de la GInèsta avans que d’arribar au pòrt de Cassis.

robotstxt: allowed

filter: keep


text:
Es pas qu’a la fin d’aquela passa viscuda en autonomia dins lor país d’origina que lo jove Lobí receurà un nom definitiu e serà considerat coma un òme vertadièr.
Ma maire aviá pensat que nos mandar en viatge sus las piadas de son enfança, un pauc coma los Lobís, nos ajudariá a traversar aquel « grand passatge » qu’es, a son vejaire, l’adolescéncia.
Editor : IEO Òlt edicions
Autor : Joèl Blèi
Prètz : 9,90 €
ISBN : 979-10-93297-00-2
Nombre de paginas : 132
Es pas qu’a la fin d’aquela passa viscuda en autonomia dins lor país d’origina que lo jove Lobí receurà un nom definitiu e serà considerat coma un òme vertadièr.


text:
Tè negre
Un tè negre, o angloindian, es un tè que subiguèt una oxidacion complèta. Gaireben totes los tès consomits en Occident son de tès negres, transformats segon le procediment « ortodòxe » o lo procediment « CTC », dos biais de fabricacion realizats pels Britanics al sègle XIX. Alara qu'un tè verd perdiá sa frescor après 12 a 18 mois, un tè negre se pòt servar pendent d'ans sens pèrdre sa sabor. Es donc mai aisidament transportable e comercializable. Aquelas rasons foguèron longtemps preferits aquel tè en Occident.
Aqueles tès son nomenats tès roges dins lo mond chines (se lo cal pas confondre amb l'infusion de rooibos, a vegada nomenar abusivament « tè roge » per de rasons marcatica). Çò que los Chineses nomenavan a l'origina tè negre, es un tè pòstfermentat, un tè oolong entièrament fermentat essent passar per una pòstfermentacion (coma lo pu-erh). Per aquò de sèrvan d'annadas dins de pòts en tèrra entrepausats dins de cavas fresca. Son alara de tès de garda, fòrça cercat e fòrça cars.
En occident lo tè negre es plan sovent perfumat (mescla amb d'autras causas) e de bassa qualitat (tè en sacon par exemple). Las bonas culhidas se fan mai raras qu'aquelas d'autres tipes de tè (verd, Oolong...). Es un tè d'en primièr comercial entre l'Asia e Occident, çò qu'influéncia la qualitat, ont las grandas superfícias comercialas exigisson un rendement e un prix bas.
Somari
Fabricacion[modificar | modificar la font]
Lo procediment ortodòxe[modificar | modificar la font]
- Lo blasiment (18 a 32 oras): permet de levar una partida de l'umiditat presenta dins las fuèlhas frescas.
- Lo rotlatge (30 minutas): las fuèlhas son rotladas, aquò a per efièch de trancar las cellulas de la fuèlhas que liberaràn d'enzimas permetent una fermentacion melhora.
- La fermentacion (1 a 3 oras): las fuèlhas son plaçadas al repaus dins una pèça cauda e umida
- La secason (20 minutas): per arrestar la fermentacion, s'expausa las fuèlhas a una temperatura de 90 °C.
- Lo sedaçatge: s'agís de triar las fuèlhas e de las plegar.
Lo procediment CTC[modificar | modificar la font]
Lo procediment CTC (Crush, Tear, Curl) espotit, trissat e boclat: après aver estat leugièrament blasidas e trencadas, las fuèlhas son totalament trissadas per de cilindres equipas de lamas metallicas. Son enseguida rotladas dins un ghoogi (tonèl tornejant sus el meteis).
Existís de variantas a aquel metòdes, la familha dels tès negres essent la mai granda e espandidas pel mond.
Mai sovent, los negociants mesclan de fuèlhas trissadas venent de plantacions diferentas (fins a 70) per obténer un tè de sabor precias correspondent al produch que comercializan jos forma de saquets[1].
Preparacion[modificar | modificar la font]
Un tè negre se prepara dins una teièra amb una aiga fremissenta (95 °C) pendent un temps determinat per la quantitat de tè e son volum d'aiga (existís pas de durada precisa). La bevenda obtenguda, a vegada astringenta, es sovent addicionada de lach de sucre en Anglatèrra e en Índia. Al contrari seràn sempre consomits purs en China, puslèu seguent lo metòde del gongfu cha.
Varietats[modificar | modificar la font]
Tès chineses[modificar | modificar la font]
- Lo Lapsang souchong es un tè negre chinés produch dins la província del Fujian. Sas fuèlhas son plaçadas sus un fuòc d'epicèa o de ciprès, çò que lor dona una sabor fumada mai o mens prononciada.
- Lo Keemun es un tè chinés reputat, produch dins la província d'Anhui.
- Los tès negres (non mesclats), recebon abitualament le nom de lor region d'origina. Per exemple lo Yunnan (Dian Hong Gong Fu, Yunnan Imperial, lo Tarry souchong produch a Taïwan).
Tès indians ou srilankés[modificar | modificar la font]
- En Índia, los principals òrts son situats dins l'Assam, le Sikkim, lo Nilgiri o a Darjeeling, ont se trapa dins de camps plan organizats. Situat al pe de l'Imalaia, i a l'òrt mai en altitud del mond, lo Samabeong. Ls teièrs son someses a un clima tan rufe que la creissença de las fuèlhas i es alentida. D'aquel biais, es possible d'obténer de tès completament diferents, quitament se son produch dins la meteissa region. Al contrari dels autres luòcs d'aquel país, aquela region nordenca utiliza sempre lo procediment ortodòxe per la majoritat de sas culhidas. En mai d'èsser en altitud, lo metòde de produccion i es de qualitat. D'autres òrts de Darjeeling son tanben fòrça populars, coma Gopaldhara o Avongrove.
- Los tès del Sri Lanka (sovent encara dichs de Ceylan) son mai sovent de bona qualitat.
Autres provenéncias[modificar | modificar la font]
Mesclas e aromatizacions[modificar | modificar la font]
- Lo tè Earl Grey, a la bergamòta, es lo tè negre aromatizat mai conegut en Occident. Una varianta i apond des zèstes de citron e d'irange, lo Lady Grey.
- es tanben conegut per se maridar a la sabor de la ròsa o del lòtus.
Nòtas e referéncias[modificar | modificar la font]
- ↑ "Le guide de dégustation de l'amateur de thé", par Francois-Xavier Delmas.


text:
25 de julhet 2015
Un festenal al entorn dels instruments de musica emblematics de la region (craba eca.). Un moment de fèsta e de convivialitat de mancar pas !
Programa çai-jòs.
Jornada bèla de fèsta occitana a l'entorn dels instruments tradicionals, de musicas, de danças e de cants dins nòstra region. A gràtis.
- 10h30 – 11h30 : Passa-carrièra dins la vila e animacion del mercat.
- 15h - 17h, pargue de Gorjada (jos resèrva) :
Animacions musicalas, rescontres entre musicaires, convidacion a la danse occitana, arribada en paracasudas del drapèl occitan amb los paracasudistas del 8è RPIMA.
- A partir de 20h30, plaça del 1er mai (sala Gérard Philipe se marrit temps) :
Concèrts dels gropes BCBG (Banda de Crabas, Bodègas, Grailes), la Nòstra Craba, Sons de la Cossetània (Tarragona), e los dançaires del grop l'Esclopèta de Rodés.
- A partir de 23h :
La serada s'abarà per balèti bèl occitan, animat pel duò Charpentier/Delclaux en trio.
Cercle Occitan del País Castrés
05 63 72 40 61
azalais@wanadoo.fr
ieo-tarn.org


text:
Ganhac de Garona
Ganhac de Garona[1][2] (oficialament en francés Gagnac-sur-Garonne) es una comuna d'Occitània (Lengadòc) del departament francés de la Nauta Garona (Miègjorn-Pirenèus).
Somari
Geografia[modificar | modificar la font]
Comuna de l'airal urban de Tolosa situada dins son pòl urban en banlèga Nòrd de Tolosa.
Accès[modificar | modificar la font]
- Bordada per la rota nacionala N20
- Per l'autorota (A62) sortida 11
Istòria[modificar | modificar la font]
Administracion[modificar | modificar la font]
Demografia[modificar | modificar la font]
Luòcs e monuments[modificar | modificar la font]
- Glèisa del sègle XIX
- Lo castèl de Ganhac e lo castèl de Novital
- passejadas lo long de la Garona, o sus las ribas del lac Rabi
Ligams extèrnes[modificar | modificar la font]
Nòtas[modificar | modificar la font]
- ↑ Patrici Pojada, Repertòri toponimic de las comunas de la region Miègjorn-Pirenèus, Nouvelles Éditions Loubatières, 2009, ISBN 978-2-86266-573-3
- ↑ Sit Toponimia occitana


text:
20
Ago
FEST'N'ÒC - primièr festenal occitan mediterranèu Narbona Plaja
Narbona Plaja convida los estivants e amoroses de cultura occitana a doas jornadas de fèsta. Al programa pendent dos jorns : caminada, cinemà, balètis...
E dissabte de ser, grand concèrt tre 21h amb la Mal Coiffée seguit del espectacle Lumina del grope Òc.
Detalh del programa :
Dissabte 20 d'agost :- 10h : Caminada de la "Clape" comentada en occitan. (Despart espaci Dominique-Baudis).
-10h30 : Projeccion del filme "Ernest et Célestine" en occitan. Espaci Dominique-Baudis. Tarifa : 3.5€
- 12h30 : Repais especial "Fenestal" dins totes los restaurants.
-De 15h a 19h :
- Jòcs e animacions enfants en associacion amb la ludotèca Ludule. Plaça dels Karantes.
- Grops folclorics e balèti a las "Terrasses de la Mer" e sus la plaça dels "Karantes".
-Animacion jòcs tradicionals : plaja Terrasses de la Mer, pòsta 1.
- De 15h a 23h : Vilatge occitan.
- De 19h a 20h : Grop folcloric "Les Maïnatges de Montréal" sus las "Terrasses de la Mer" e passacarrièra.
- De 21h a 22h : Concèrt la Mal Coiffée.
- De 22h30 a mièjanuèch : Concèrt grop Oc.
Dimenge 21 d'agostDescobèrta de la "Clape" en occitan (Despart espaci Dominique-Baudis).
12h : Sardinada amb l'associacion de ANPG e ambient assegurada per "Mar e Montanha". Pòrt de plasença, pagant. Tarifa 25€. Entresenha: Ofici de torisme de Narbona Plaja.
Tèl ! 0468498486


text:
30/04/2009
De pluèja, de pluèja e encara de pluèja
26/04/2009
Mas nuèches amb Macha
Ieu, ai totjorn aimat de trabalhar la nuèch e, quand lo trabalh que fasiái me permetiá d'escotar la ràdio, de mièjanuèch a una ora del matin, la votz de Macha Béranger dintrava dins l'ostal. Me sovene qu'un jorn un òme l'aviá sonada d'una cabina telefonica de Niça e li contava que, pel premièr còp, anava dormir defòra. Li contèt cossí n'èra arribat aquí, lo seun malastre. Del temps que parlavan totes dos, qualqu'un venguèt tustar a la pòrta de la cabina, qualqu'un que veniá prepausar una cambra. Aquí lo monde coma l'aime.
Duèi, es mòrta a 68 ans e vos mete aquí la seuna darrièira emission sus Inter, la del 29 de junh de 2006. Quand òm sap qu'es mòrta, mens de 3 ans après, "d'una longa malautiá" aquò's un pauc trebolant...
Barbara e Claude Nougaro ("Insomnie") avián escrich per ela.
24/04/2009
Bibliotèca numerica mondiala
La BNM es nascuda, a l'UNESCO a París, lo 21 d'abrial. Cadun i pòt anar (www.wdl.org/fr), aquò's una causida de documents que venon de las mai gintas bibliotècas del monde (manuscriches, cartas, films). La bibliotèca nacionala de França a balhadas 31 causas esmoventas (lo premièr enregistrament de la Marselhesa en 1898, una letra de Rabelais, la particion de Carmen de Bizet…) Ara, sai pas per de qué an metut tant de causas sus Lordas. I aviá ja la bibliotèca de Google e Europeana mès aquela d'aquí prepausa de documents dins 40 lengas amb un comentari revirat dins 7 lengas. Pas res en lenga d'òc, me sembla… Un tròç de la "Cançon de la crosada" i poiriá èstre : 9578 vèrses escriches al sègle XIII. Per ara es a la BNF. Benlèu un jorn la metràn en linha…
Paures bogres...
(Los obrièrs de Continental França s'en van manifestar
amb los d'Alemanha que son dins la mèma engana)
La crisi sembla tocar tot lo monde levat los patrons del CAC 40 que contunhan de s'engraissar sus l'esquina dels emplegats e dels obrièrs. Lors conselhs d'administracion lor balhan encara de pagas, de retiradas, de primas (e qué te sabe mai) vertadièirament in-so-len-tas (6,1 milions d'euròs pagats als quadres de Dexia, banca salvada de la falhida amb l'argent de l'Estat francés e del reialme de Belgica*). Lo "monde d'en bas" se tròba desprovesit, sens cap de recors. Alara, un ser, empachan lo patron de se'n anar al seun ostalàs. De qué far mai quand degús los vòl pas pus escotar ? Crebar. Vendre l'ostal e crebar.
A La Sala (Decasevila), en 1886, los patrons volguèron pas tanpauc escotar la misèria dels obrièrs minaires. Sabe mème pas se, a l'epòca, l'indecéncia, l'arrogància dels patrons arribava al nivèl que n'es duèi la d'aquelses patrons subreriches. Lo tot es que, un après-miègjorn de 1886, l'engenaire Watrin, retengut pels minaires, passèt per la fenèstra. L'istòria poiriá ben tornar començar se l'òm contunha de butar tròp la mameta dins las ortigas. Cal arrestar las provocacions.
(*D'aquel temps, Brice Hortefeux – l'umanist qu'es ara ministre del trabalh – anoncia que i aurà pas, aquesta annada, d'augmentacion del smig al primièr de julhet. O veson pas venir, elses, lo brombalh ?)
22/04/2009
Encuoladors de moscas (bis)
Veiretz pas aquela fòtò d'Audrey Tautou-Coco Chanel
dins lo metrò parisenc a causa de la cigareta.
Tròp de lei escana l'èime.
Un sadol...
Òm vos ditz que cal trabalhar sus un disc dur de 1 terà brancat al vòstre ordenador, qu'aquò's una securitat, que lo trabalh n'avançarà mai. E o fasètz... Podètz pas far de salvagarda endacòm mai, que los fiquièrs videò son tròp pesucs. Mès, un matin, quand emmargatz la presa del disc dur dins l'ordenador, un messatge tot simplòt s'inscriu :
"Periferic illegible,
es que volètz tornar inicializar lo disc ?"
Dos meses de trabalh dins una frasa...
19/04/2009
Abrial de 2009
• Vergonha a l'idèia de defendre de fumar per las carrièiras : aquò's pas del tabat que vam crebar mès del tot securitari.
• Òsca a l'esper de tornar veire Jean-Luc Hess a France Inter.
• Òsca al tan polit mèrlhe qu'ai ausit cantar la nuèch passada : la prima es tornada !
• Òsca a la gratuitat dels musèus nacionals als mens de 26 ans e a lors ensenhaires.
• Vergonha a l'eleccion segura de Bouteflika en Algeria. A la retirada, aquel d'aquí tanben !
• Vergonha a la Corea del Nòrd que fa la colha amb sas fusadas-que-farián-pas-ges-de-mal-a-degús.
• Òsca a Obama qu'es per la dintrada de la Turquia dins Euròpa (quand voldrà ben sègre sas reglas : laïcitat, libertat de la Premsa, etc.). E òc que cal mesclar lo monde !
• Vergonha a Berlusconi que ditz al monde d'Italia tocats pel tèrratremol (mai de 290 mòrts, 65000 sens-abric) que cal prene aquò coma una dimenjada de camping.
• Vergonha als deputats que an quicòm mai a far que d'èstre a l'Amassada Nacionala per votar de leis (36 sus 577 per la lei Hadopi tan discutida, amb un polit còp d'engana dels socialistas). S'èran sonca deputats, e pas que dos còps de seguida, aquò anariá melhor. E puèi, benlèu que caldriá tornar veire cossí lo trabalh parlementari es organizat dins aquela 5e Republica. I a ben quicòm que truca ! De que donar al pòble l'enveja de los elegir...
• Òsca a Obama que fa un signe positiu als Cubans.
• Vergonha a la Corea del Nòrd que vòl reprene son programa nucleari.
• Vergonha a la Premsa que comença de nos far cagar amb aquela istòria de familha de la pichona Elise. D'enfants espeltirats, n'i a pertot, e urosament que n'i a pas una pajada per cadun.
• Vergonha al retorn dels toristas bretons amb los mejans franceses (aculhits pel ministre Morin a Villacoublay) alara que se son metuts totes sols (amb un enfant de 3 ans !?!) dins los fialats dels piratas de Somalia. Los soldats franceses los an deguts secorir mès lo paire torista es mòrt. Per aqueste estiu, aconselhe d'assajar la Tchetchenia, l'Afganistan o l'Irac. Retorn VIP per avion especial de la Republica. Pel moment, prètz especial per Bancòc. S'es vertat que Sarkozy los a reçauputs a l'Elisèu, gause de pensar qu'aquò èra per lor brandir las pelhas.
• Òsca a la descobèrta de 1000 a 2000 orangs-outangs dins un canton rescondut de Borneò.
• Vergonha a una lei afgana que permetriá a un òme chiite de violar la siá femna a son agrat : "Es de la responsabilitat de la femna d'èstre prèsta a contentar sexualament son òme e de sortir pas de l'ostal sens avure lo drech d'o far." Hamid Karzaï a prometut de tornar soscar aquel projècte de lei.
• Vergonha als encuoladors de moscas de la RATP qu'an tirada la pipa de Mossur Hulot per li metre un molin de vent a la plaça, sus las afichas del metrò. José Bové, mefisa-te, l'eoliana te penja al nas !
• Vergonha a Mahmoud Ahmadinejad qu'a enverenada la conferença de l'ONU de Geneva sul racism amb sas paraulas contra Israèl e son negacionism. Aquò que fa paur, es que las delegacions dels paisses d'Euròpa son sortidas de la pèça (la del Vatican es demorada, ela) jols sublejadisses d'autres paisses... Paura ONU... Marcamal se passeja. L'Autralia, l'Alemanha, la Polonha, l'Italia, Israèl e los Estats-Units avián vist venir lo còp e avián boicotat. Ben lor a pres.
• Vergonha a l'autorizacion, en França, de la publicitat indirècta (per saupre çò que vòle dire, veire lo darnièr James Bond).
• Òsca a la possibilitat de tirar Serge Dassault (84 ans) de son pòste de mèra de Corbeil-Essonnes, el que crei que tot se crompa, e vergonha a totes aquelses Pasqua, Tapie, Tibéri, Balkany (…) qu'an fach tant de mal a la politica francesa.
• Vergonha al monde que nos vòlon far creire que los restauradors van davalar lors prètzes amb la TVA a 5,5 % . Avètz vist los bolangièrs far pagar lo pan mens car dempièi la baissa del prètz del petròl, vos ?
• Vergonha al semblant de demission de Bouton de la Societat Generala (qu'a l'atge de partir e que se'n va amb 2000 € per jorn de retirada). Dins aqueste país, òm pòt èstre al cap de bravament de monde e far un fum de conariás sens èstre brica embestiat. Èstre en res-pon-sa-bi-li-tat, que disián. Es acabat lo temps ont l'onor l'emportava sus l'argent.
Coma una esquila a un pòrc
La pipa de Mossur Hulot censurada dins lo metrò parisenc.
(Exposicion consacrada a Jacques Tati del 8 d'abrial
al 2 d'agost a la cinematèca de París)
14/04/2009
Maurice Druon (1918-2009)
Chant des partisans escrich per
Maurice Druon e son oncle Joseph Kessel en 1943.
13/04/2009
Emma Calvé (encara)
Dijòus 16 d'abrial, 18h15, conferença "una ora, una òbra" sus un pastèl sus tela (1890) de Henri Cain representant Emma Calvé, al Musèu Denys-Puech de Rodés.
Henri Cain escriguèt tanben los tèxts de La Navarraise, operà de Jules Massenet. Lo ròtle-títol d'aquel operà, Anita, foguèt escrich per Emma Calvé e jogat pel premièr còp al Covent Garden de Londres en 1894. Henri Cain èra amorós d'aquela que foguèt una de las mai gintas interprètas de Carmen dins lo monde tot, e qu'es dins cap de diccionari francés...
12/04/2009
De mots
Cadun cerca son cat.
E la ròsa mòrta, lo vent l'empòrta.
Cal servar qualques sorires per se trufar dels jorns sens jòia.
Pluèja de prima, es lo cèl que plora de jòia.
D'ont mai lo boc put, d'ont mai la cabra l'aima.
Per tastar la prima, cal viure l'ivèrn.
Lo ben de rifa-rafa se'n tòrna coma s'amassa.
Canilha ven parpalhòl, pòrc ven salcissat, grandas leis de la natura.
D'ont mai la pòrta es bèla, d'ont mai lo vent i bufa.
Rire : causa seriosa que se'n cal pas trufar.
Mangi ma man e gardi l'autra per deman e, lo lendeman, la me mangi.
Amai se lo trauc es bèl, i a totjorn quicòm a l'entorn.
Lo rainal vièlh es tres còps mai rainal.
Retòrna-te'n ma mia, retòrna-te'n que plòu !
Barrar los contravents e tornar pas jamai.
L'aure ven bedre jol vent.Lo vin, aquò's un pauc coma la vertat, es la mèma per totes pasmens cadun se la compren segon son sicap.
I a pas cap de pròba que la nièira que demòra sus l'esquina de la mirga aja paur del cat.La nuèch, totes los cats son grises. Non, lo meun es negre e dormís.
L'amor endura melhor l'abséncia o la mòrt que la dobtança o lo traïment.
Marc Riboud
Marc Riboud a 85 ans e 50 ans de mestièr. Lo Musèu de la vida romantica de París (IX) consacra una exposicion a sa dralha fotografica. Cartier-Bresson, son mèstre (qu'es tanben festejat a l'Ostal europenc de la fotografia de París), disiá d'el qu'èra nascut amb un compàs dins l'uèlh.
10/04/2009
Lenga mòrta
A París (al centre cultural Louis Vuitton), fan veire dusc'al 23 d'agòst de tauletas d'escrituras que venon de l'iscla de Pascas e que datan del sègle XVII al sègle XIX. Degús las sap pas pus legir. Escritura mòrta, lenga mòrta. Auriá calgut… S'aviam sachut…
08/04/2009
07/04/2009
Pau, per la lenga d'òc
Dissabte passat, i agèt una manifestacion per la lenga occitana a Pau. A la davalada, se'n debanarà una altra a Carcassona. I serai.
(Per los que son pas acostumats a totas las menas de lenga d'òc, aquí legissètz de gascon, en lengadocian aquò dona : "Pèrdre la lenga, aquò's pèrdre lo país !)
06/04/2009
05/04/2009
Un gafet pertocant
De Samuel Collardey.
Amb Paul Barbier e Mathieu Bulle.
Un plan polit moment tot en pudor. Es un film-documentari que conta lo monde païsan coma es. Amb, coma dison los joves entr'elses, los qu'esplechan la tèrra e los que la cultivan. Paul, lo mèstre d'estagi de Matieu, es de la segonda mena. Pren lo temps de far las causas, amai se sap que vendrà pas riche. A pas lo tractor a la darrièira mòda, per sonhar la mamita d'una vaca, pren de saïn. Per Matieu, aquò's de temps perdut, de rendament mancat. Vei pas plan la filosofia del brave òme que comença de se far vièlh. Matieu es nascut dins una familha obrièira plan paura e se'n vòl tirar. Totes dos s'amigadan e, fin finala, l'òm sentís que Matieu emblidarà pas jamai los moments passats amb Paul, nimai son vejaire.
Per acabar, un detalh : naltres que sèm del monde rural nos seriam ben passats del tuar de la truèja o de la vaca que vedela, mès benlèu qu'èra importent de far veire aquò al monde de la vila...
04/04/2009
Credo
« Cresi que siám
Un pòble vièlh,
E cresi que i a pas de remèdi,
Perque los vièlhs son per morir. »
(Ives Roqueta)
Yves Rouquette, 50 ans de poesia
Aqueste matin, soi anada veire l'exposicion fargada, al musèu de Lodeva, per festejar los 50 ans de poesia de Ives Roqueta.
Aquò se presentava plan, quand me soi levada : de fumses pertot... Mès sai ben que, quand anonçan una polida jornada, los fumses se levan lèu e, al moment que s'auçan, l'espectacle es pas de creire. Manquèt pas : los fumses fugiguèron e las lauradas apareguèron dapasseton, fumantas coma de travèrs de volcans.
Per davalar a Lodeva, me cal passar per Milhau. La vila èra negada dins la mar blanca. Piquère dedins, que ieu aime pas de passar sul viaducte (ai paur de tombar), e tornère montar sul Larzac per la còsta de La Cavalariá.
Lodeva es una polida vila del Miègjorn, multi-culturala coma se ditz. Aquò se vei, aquò s'ausís e aquò m'agrada. Pertot dins la vila, la fòtò de Ives, aquela qu'ai metuda ja dins aquel blòg, aquela qu'a la cara dins las mans. Lo musèu es un polit ostal miègjornal. Quand passatz la cort, una odor de flor de Pentacosta vos emplís las nàrrias. Pichon plaser...
L'exposicion es polida e plan garnida. Ieu, es un subjècte que coneisse plan e m'i soi evidentament carrada. Mès, quand òm es pas dins l'afar, se l'òm fa pas que legir lo carton balhat a la dintrada, òm sap pas tròp de qué l'òm pòt far aquí, amai se i a de causas en francés. I a ben un film, mès… Sai pas... Quand òm aima, òm vòl totjorn çò melhor !
03/04/2009
2-5 d'abrial, 100 oras dins las estelas
Es l'annada mondiala de l'astronomia : fa 400 ans Gallilée agachava lo cèl (e marcamal s'anava passsejar per el...) e fa 40 ans caminèron sus la luna.
Es lo moment d'agachar la luna : es dins son premièr quart, es aquí que l'òm vei melhor sos trauces. Anatz-i : http://www.ustream.tv/channel/100-hours-of-astronomy
A Tolosa van mème tuar lo lum del Capitòla per veire melhor lo cèl.
Clar de luna
« Divessa de la nuèch,
bèla luna serena
escampilhas sul puèg
l'òr rossèl de ta trena.
Ton vèla d'argent clar
s'estortilha e pindòla
al fuèlhum de l'aubar
e del beç que tremòla.
En pausant ton pè nud
sus las brugas roalladas,
dins los bridols menuts
laissas lusentas piadas ;
e te'n vas, en secret,
jusc'a la font prigonda
ont Jana se neguèt,
banhar ta cara blonda ! » (Calelhon)
02/04/2009
Joanda a la fnac de Montpelièr
Dimècres 8 d'abrial, concèrt de presentacion de "Register" a cinc oras de l'après-miègjorn. Sabètz end es lo Poligòna ? Anatz sus la plaça de la Comediá e seguissètz lo monde. Caminan totes cap al mème endrech.
01/04/2009
Inscription à : Articles (Atom)


text:
Robert Badinter
Robert Badinter (París, 30 de març de 1928) es un avocat e òme politic francés. Es conegut subretot per son combat en favor de la reïnsercion dels prisonièrs e contra la Pena de mòrt, que capitèt a obtenir per França lo 30 de setembre de 1981 del temps qu'èra ministre de la justícia de François Mitterrand, per la supression de las disposicions legalas penalizant las relacions omosexualas amb un minor per las edats que las relacions eterosexualas èran legalas, e tanben per sa participacion a la redaccion del nòu Còde penal.
De 1995 a 2011 èra senador pel Partit Socialista.
- Naissença en 1928
- Personalitat del Partit Socialista (França)
- Personalitat de la Cinquena Republica
- Grand crotz de la Legion d'Onor
- Ministre de la Cinquena Republica
- Ministre francés de la Justícia
- Avocat francés
- Portal:Politica/Articles ligats
- Referéncia qu'utiliza lo modèl Metaligam cap a portal
- Article utilizant lo modèl Commons


text:
Reinat Toscano, un escrivan de tria de seguir dins sas òbras Extraordinari Reinat Toscano ! Sèm benlèu maites, almens qualqu’unes, a i aver pensat, mas sonque Reinat Toscano aguèt lo fetge e l’engèni d’o far. Lo quiti títol de l’òbra auriá degut me tirar...Lire la suite
Istòria del FLB-ARB
En Bretanha de 1966 fins a 2005 : istòria del FLB-ARB Annick Lagadec es jornalista e Lionel Henry es professor d’istòria-geografia en Bretanha. De notar que l’una coma l’autre son totes dos implicats dins lo nacionalisme breton. Alavetz, me demandaretz...Lire la suite
La cronica de Sèrgi Viaule (22) : Lèu, una televison francofòna de mai a Tolosa
Lèu, una televison francofòna de mai a Tolosa Pendent plan temps, per plan dire un trentenat d'annadas, i aguèt a Tolosa una television locala que se nomenava "T.L.T." per Television Tolosa. Son airal d'emission s'espandissiá pas que sus l'aglomeracion...Lire la suite
A libre dobèrt : Zefir Bòsc, Memòrias d'un vailet de bòria
L'escrivan roergat Zefir Bòsc raconta son temps de joventut Quand legiguèri lo titol del libre "Memòrias d'un vailet de bòria", o disi francament, crentèri lo pièger. Tot sabent que Zefir Bòsc es felibre, m'esperavi a un elògi del temps passat coma sovent,...Lire la suite
La cronica de Sèrgi Viaule (21) : Coma escrivan occitan cridi naut lo nom de Nahed Hattar
Coma escrivan occitan, al nom de la libertat, de totas las libertats e de l'umanisme, cridi naut lo nom de Nahed Hattar Soi ieu-tanben un escrivan controversat ? Fa gaire temps trobèri un articlet dins un quotidian francofòne occitan que parlava d'un...Lire la suite
L'escrivan e assagista catalan Rafaèl Margalef se moriguèt fa cinc ans
Fa cinc ans lo nacionalista catalan Rafaèl Margalef nos quitava L'escrivan e assagista catalan Rafaèl Margalef se moriguèt fa cinc ans. Èra un òme que crosèri dins la meu vida de militant nacionalista. Correspondèri brèvament un temps amb el. Per rendre...Lire la suite


text:
Salmo trutta fario
Truita
244px
LC : Preocupacion menora
La truita (var. trocha, troita, trueita) (Salmo trutta) es un peis de la familha dels salmonids qu'abita los rius d'aigas fredas e oxigenadas; per aquò es particularament abondanta dins los rius e estanhs pirenencs.
Ligams extèrnes[modificar | modificar la font]
- Referéncia ITIS : Salmo trutta Linnaeus, 1758 (fr) (+ version anglesa (en))
- Referéncia Animal Diversity Web : Salmo trutta (en)
- Referéncia UICN : espècia Salmo trutta Linnaeus, 1758 (en)
- Referéncia NCBI : Salmo trutta (en)
- Referéncia NCBI : Salmo trutta fario (en)
- Referéncia NCBI : Salmo trutta trutta (en)
- Referéncia Fauna Europaea : Salmo trutta (en)
- Referéncia FishBase : espècia Salmo trutta trutta Linnaeus, 1758 (en) (+ traduccion (fr)) (+ noms vernaculars 1 & 2)
- Referéncia FishBase : espècia Salmo trutta fario Linnaeus, 1758 (en) (+ traduccion (fr)) (+ noms vernaculars 1 & 2)
- Referéncia FishBase : espècia Salmo trutta lacustris Linnaeus, 1758 (en) (+ traduccion (fr)) (+ noms vernaculars 1 & 2)
- Referéncia Fonds documentaire ARKive : Salmo trutta fario (en)


text:
Dimenge, 19 de març de 2017, 03h00 Cultura
Gasconha > Val d'Aran > Quate Lòcs
Las pinturas de la glèisa de la Purificacion de Bossòst (Val d’Aran) seràn salvadas après que se serà confirmat lor caractèr excepcional. S’agís de doas scènas, una sus l’Epifania e l’autra sus Jèsus Crist al Temple de Jerusalèm, que se tròban sus una paret. Son plan paucas las pinturas goticas de las glèisas dels Pirenèus que se sèrvan dins lor emplaçament original, e mai se lo servici del patrimòni cultural de la Generalitat de Catalonha n’a confirmat l’excepcionalitat.
“Es tecnicians elabòren un arrepòrt entà avalorar era restauracion pr’amor que se tròben en un estat auançat de degradacion”, çò diguèt a Segre lo cònsol màger de la vila aranesa, Amador Marqués.
Aué TV n’ofrís un reportatge:
#1 Adishatz ! Ça'm par qu'èi mau comprès era frasa. Se i auerià a puprès 13 773 "monuments istòrics franceses" en Occitània ?
Non pensaui pas tant !
Segur qu'ei plan francès eth castethnau de Baiona, bastit per Louis XI entà mantier eth son poder despush dera conquesta dera vila.
Autant plan francesa era catedrau de Montauban de carcin, desmostrant era "révocation de l'édit de Nantes" en aquera ciutat calvinista, e çò madeish deth fort d'Alès.
Ben francesas totas aqueras fortif... Legir mai
Occitània es aperaqui 13 773 monuments dins la tièra dels monuments istòrics franceses......
De qual n'en parla ? degun !
òscà !


text:
Kilstett
Kilstett en alemannisch (Kilstett en francés) es una comuna francesa del departament del Bas Ren e de la region d'Alsàcia.
Somari
Geografia[modificar | modificar la font]
Kilstett A situat a aperaquí 15 km al nòrd de Estrasburg. Lo vilatge possedís una estacion SNCF sus la linha Estrasburg - Lauterbourg, entre La Wantzenau e Gambsheim. A situat sus la Véloroute Rhin EV 15 (1 320 km) #que connècta la font del Rhin, situada a Andermatt a Soïssa, a la siá desbocadura a Rotterdam.
Kilstett est situé à environ 15 km au nord de Strasbourg. Le village possède une gare SNCF sur la ligne Strasbourg - Lauterbourg, entre La Wantzenau et Gambsheim. Il est situé sur la Véloroute Rhin EV 15 (1 320 km) qui relie la source du Rhin, située à Andermatt en Suisse, à son embouchure à Rotterdam.
Istòria[modificar | modificar la font]
Administracion[modificar | modificar la font]
Demografia[modificar | modificar la font]
Luòcs e monuments[modificar | modificar la font]
Personalitats ligadas amb la comuna[modificar | modificar la font]
Véser tanben[modificar | modificar la font]
Ligams extèrnes[modificar | modificar la font]
Nòtas[modificar | modificar la font]
- Paginas amb de proprietats pas resolgudas
- Ortografia de verificar
- Portal:Alsàcia/Articles ligats
- Referéncia qu'utiliza lo modèl Metaligam cap a portal
- Categoria Commons amb ligam local identic sus Wikidata
- Article utilizant lo modèl Commonscat
- Pagina utilizant Commonscat sens afichatge personalizat
- Comuna d'Alsàcia
- Comuna del Bas Ren


text:
Escriches de femnas tarnesas - R. Ginolhac
Escriches de Femnas Tarnesas - Ramon Ginolhac
IEO Tarn - 2015 - 15 x 21cm - 224 paginas - 18 €
Aquesta antologia presenta de tèxtes de 48 femnas que demòran o qu’an viscut dins lo departament del Tarn : racontes, contes, poèmas, testimoniatges, cridas, reivindicacions...
Presentacion de Sèrgi Labatut : « Diversitat dins los subjèctes, dins los biaisses e dins la vision del monde. Un monde pastat d’una granda atencion als autres, femnas, òmes e bèstias. Un monde amb totas sas colors.
« Aquela diversitat empacha pas que las autoras son ligadas per un comun amor de la lenga. Las davancièras la parlavan naturalament, aquelas dels nòstres tempses l’an reconquistada. Totas l’an utilizada per nòstre mai grand plaser. Nos dison que se pòt tot dire en occitan : lo temps passat coma lo de deman, la fantasiá coma lo dòl, l’amor coma l’amarum. »


text:
Prològue d’Augièr a Monsur de Seré (1583)
Occitan lengadocian (Albigés). Tèxte original : solament ortografiat.
Monsur, ieu vos èi demostrat en rima la rason per que ieu vos èi dediat lo libre, e aras ieu vos vòli demostrar en pròsa, s’el vos plai, la rason per que ieu l’intitulli lo Banquet. La rason es per çò que vos me menèretz en un banquet, qu’èra lo plus bèl e milhor aprestat que n’aja vist en ma vida.
Mas el me soven que’n no’n retornant, dos o tres vos disèron que las viandas d’aquel banquet èron mal prèstas e mal aparelhadas ; e vos, encaras que saugèssetz lo contrari, lor disèretz un mot, que m’agradèc fòrt, quand lor disèretz que los sages òmes non i van pas portar lor còrs per lo ramplir, coma qualque vaissèla, sonque per intencion d’i passar lo temps. E quand ieu entendèri vòstre dire, ieu me pensèri que ieu èra vòstre drech cosinièr ; e me soi asardat de vos preparar aqueste banquet, per acomplir vòstres desirs ; car vos trobaretz que aiçò n’es pas banquet de gens goludas, nimai d’aquels banquets que fasion, lo temps passat, los Egipcièns, qu’èron tristes ; car lor costuma èra que, quand tots èron en taula, puèis un lor monstrava una notomia seca del còrs d’un òme mòrt, e lor disiá : « Sovenga vos que’n brèu de temps totis vendretz aital. ».


text:
Blog de langue d'oc. Pour l'Occitanie. Occitan central Dans toutes ses variantes. La talvera est le lieu necessaire en marge d'un champ, mais ce lieu est improductif car il ne peut être cultivé. Nous sommes nous occitans dans cette terre marginale que le pouvoir veut anéantir sans savoir que c'est impossible. Cathare croisade massacres. Mensonge historique.La France? Une creation de la papaute.
vendredi 5 septembre 2008
Parlar gascon.
-Lo vòste hilh que sauneja a continuar. Ne'ns planhem pas d'eth, non! N'ei pas d'aqueths trebatents qui ns'embèstian deu matin dinc au ser, non! Qu'ei un mainat maset , tostemps au canton de la grana frinèsta, mes ne hé pas arren, çò qui s'apèra arren! Ne'u va pas l'escòla ! Que s'estima mei lo dehòra , lo cèu , la mar, lo pòrt e los batèus! E çò qui i pòt trobar acerà? Qu'ac voleri saber!
Mamà que n'avo ua vergonha de las peludas. Non m'espiava pas, qu'arregaitava lo Casalet , en tocar e arretocar la soa saca...
-Que'm sembla que se continua atau en C M2 , non poderà pas entrar en sheisau... Na Milagros-Tena , que'm sembla mei rasonable de'u har redoblar... Atau lhèu e s'ac virarà de plan... C'acabè lo Casalet.
Mamà que's carè e qu'a acceptè tot en capbaishar drin. Que hasé Hèra de cahor! Eths que sudavan e jo tanben. Qu'espiavi las meas espartenhas negras e provassudas . Qu'èra a la fin deu mes de junh de l'an passat , quan commencèn los purmèrs atemptats nueitius...
Nat mot. Nat gèste. Mamà que'n bohè en devarant los escalèrs deu segond solèr dinc a l'acès escur de la cort. Que ns'amanagèm de partir tau noste Arsenal. Be marchava viste, qu'èra lhèu tà's har passar la malicia o tà non pas cridà'm.
L'Ora de Partir de S Javaloyès edicions reclams...
jeudi 4 septembre 2008
candela gascona
-La vielha qu'ei mòrta e qu'èra hòla! Adara , lo pair que'n vad! ç'a dit lo Pèir.
Qu'an batalat drin , puish que son entrats a la crampa d'ensatjatge ... Bruts de pelha , sospirs , los medishs qui hasè la dauna nuda d'aquera puta de nueit de 1957! Qu'an barrat la pòrta shens la clavar ... Alavetz , qu'ei baishat los escalèrs e que'm soi hicat au ras de la cosinèra que arronava . Qu'èi hicat la lèit fresca de Barnabèu a cauhar , e qu'èi lejut... Na Pèirauba qu'a dit "causas hòlas"- qu'èra l'expression de Mailis - qu'a arridut a bèlhs còps , e sospirar com las gojatas qui anavan taus comuns de Chez Liline , lo bar de l'embaish de La Casa de los Judios:
-dèisha, dèisha, Peiròt qu'ès de la pèth de Cohet , dèisha donc...
Un silenci , puish que s'i ei tornada :
-Dèisha , ven , sias brave , quer poden baishar adara!
Pèir qu'ei sortit de pos de la pèça . Lhèu e m'a entenut , lhèu ei aqueste hilh de puta de gat que a hèit ua peguessa? Que m'a vist au canton caut de la cosina, dab lo men libe... Qu'èra arroi , òc arroi , com un qui s'estosse hèit gahar peu Barratat
.
-A qué hès aci ? B'ès matièr! N'ès pas fatigat o qué?
-Non , que non , que hè bon aci tà léger, que hé hèra bon!
Extrach de l'Ora de partir de S Javaloyès


text:
A propos
La Setmana (la semaine, en occitan) est un hebdomadaire entièrement en langue occitane édité par la société Vistedit depuis 1995.
La Setmana qu'ei un setmanèr sancerament en lenga occitana editat per la societat Vistedit despuish 1995. La societat que publica tanben Plumalhon e Papagai.
Plumalhon que s'adreça aus petits a partir de 8 dinc a 12 ans. Lo vòste pichon que poderà legir istòrias, contes, bendas d'imatges, har jòcs, etc… .
Papagai qu'ei lo petit hrair de Plumalhon, que s'adreça meilèu aus pichons de 4 a 8 ans.
Imatges de la setmana :
Edito :
« Los quatre tèrces »
Dura lex sed lex… Dels quatre arribats primièrs « dins un mocador », la lei causís los dos primièrs per n’aver pas qu’un a la fin : lo primus inter pares ! Pel primièr còp, França s’es balhada un donzelon qu’èra gaireben desconegut dos ans a. Mas, sens qu’aja fach cap de telerealitat, sa biografia aviá de qué exacerbar las passions dels uns e dels autres. Pensatz, un òme maridat amb una femna plan mai vièlha qu’el e un banquièr d’afars avant de se virar cap a la politica…
E justament, d’experiéncia politica, n’aviá pas cap. E son ambicion podiá pas èsser que passadissa. Lèu lèu se tumariá a la realitat que coneissián los qu’èran dins lo « mestièr » dempuèi lustres e lustres. Lo mestièr es benlèu çò qu’eliminèt sos concurrents. La femna de Montretout o desvelèt tot a… son desavantatge ; per mossur Net, foguèron los « vicis esconduts » de sa vida privada, e benlèu que los cambiaments de l’insosmés de la profession de fe en òme flatonaire li faguèron mancar la seleccion finala. Fin finala, nos trobam amb la règla dels quatre tèrces : un tèrç d’abstencions e de vòtes blancs, un tèrç per la « caudilla » e dos tèrces pel ganhaire. Pel primièr còp dins la Cinquena Republica, lo resultat foguèt pas l’escasença d’alegresa populara e los vencits metèron pas gaire de temps per tornar trobar, fàcias als micros e camèras, las posturas e lo vocabulari costumièr per denegar tota legitimitat al president novèl. Se compren que la drecha siá decebuda d’aver organizat son Waterloo e que vòlga aver sos Cent-jorns ! Los insosmés serián prèstes a reviscolar lo « FTP-MOI » per tornar en resisténcia…
Veirem amb las eleccions venentas mas aquela eleccion presidenciala a vist quicòm del « monde ancian » se desfar que tornarà pas, qué que sián las explicacions balhadas per explicar una desfacha o una victòria.
Andriu de Gavaudan
Telecargar lo bulletin d'abonament per La Setmana ací
Telecargar lo bulletin d'abonament per Plumalhon e Papagai ací
Los DVDs de Conta'm que son tostemps en venta a Vistedit ! Ça-vietz descobrir la nosta colleccion de Dvds e magazines ací !
Inf. : Vistedit,166 baloard de la Patz, BP 50486, 64000 Pau — Tel : 05 59 81 02 59 — Mèl : plumalhon@wanadoo.fr o lasetmana@wanadoo.fr


text:
Gigosac
Gigosac[1][2] (oficialament en francés Gigouzac) es una comuna de Carcin (Occitània), situada dins lo departament francés d'Òlt e la region d'Occitània, ancianament de Miègjorn-Pirenèus.
Somari
Geografia[modificar | modificar la font]
Perimètre del territòri[modificar | modificar la font]
Toponimia[modificar | modificar la font]
Se tracta d'un nom ambe una finala -ac, del sufixe gallés -aco(n), latinizat en -acum e que correspond normalament a una villa, una granda proprietat antica. Per Dauzat, lo primièr element es lo nom latin d'òme *Giggutius, redoblament expressiu a partir de Gigius [3]. Basalgas evòca tanben una deformacion expressiva a partir de Gigius, Gigantius [4] (evolucion foneticament impossibla).
Istòria[modificar | modificar la font]
De tròces d'Usèg foguèron annexats per Gigosac (e tanben per Peirilhas e Sent Daunís de Catús) abans 1806. Usèg tornèt venir comuna en 1821 [5].
Administracion[modificar | modificar la font]
- Abans la refòrma cantonala de 2014, aplicada en 2015, la comuna èra del canton de Catús; es ara del canton de Causse et Bouriane (en francés), donc de Causse e Boriana.
Demografia[modificar | modificar la font]
- Abans 1806, de tròces d'Useg son dins la comuna de Gigosac. En 1821, Usèg tornèt venir comuna.
Luòcs e monuments[modificar | modificar la font]
Personalitats ligadas amb la comuna[modificar | modificar la font]
Vejatz tanben[modificar | modificar la font]
Ligams extèrnes[modificar | modificar la font]
Nòtas[modificar | modificar la font]
- ↑ Patrici Pojada, Repertòri toponimic de las comunas de la region Miègjorn-Pirenèus, Nouvelles Éditions Loubatières, 2009, ISBN 978-2-86266-573-3
- ↑ Sit Toponimia occitana
- ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 319
- ↑ Gaston Bazalgues, A la Découverte des Noms de Lieux du Quercy et des Communes du Lot, Les Éditions de la Bouriane et du Quercy, 2002, p. 112
- ↑ http://cassini.ehess.fr/cassini/fr/html/fiche.php?select_resultat=15484


text:
Urt qu'ei un borg deu Labord gasconofòn qui's tròba a 17 km a l'èst de Baiona. La lengua d'aqueth informator qu'ei mes pura que non pas la deu son equivalent de Baiona, aquesta darrèra mes afrancesada e dab pècas gramaticaus.
Un òmi n'avè pas sonque dus hil(h)s. Lo mei yoənn quǝ ditz au son pair. Qu'əs temps quə sigui lo məi mèstǝ e qu'ayi aryenn. Partayatz lo vòst bǝi e balham-mǝ çò quǝ deui avòishǝr. O mǝi hilh, que ditz lo pair, còm volhis, qu'ès un mushan e que səràs punit. E après qu'aubrish un tiroir, quǝ partatyǝ lo sonn bəi e que'n hèi dus parts. Quauquǝ(s) yor(ns) après, lo mushan que se'n va deu vilatyə ǝn hasən lo fièrr e shentz dísǝr arrəi a pǝrsonǝ. Que truvèssə fòr(t) de lanǝs, de bòs e d 'arribèrǝs. Au cap de quauquǝ(s) mǝs, que deu vénǝr lǝs sus pelhes ǝn uǝ viǝlhǝ hǝmnǝ e quə 's lòguə pər əstar vailət. Que l'amiən hen los camps per güaitar los asos e los beus. Lavǝtz qu'ǝs ǝstat biǝnn malurós, n'a pa aushut mè lhit per dromir lə noǝit, ni huòc pe's cauhàr cant avè hrǝt. Qu'avè quauquǝ còp tant de hami, qu'aurǝ biǝnn minyat aquǝrǝs foǝlhǝs de cau e aquǝths fruts poirits que minyǝn los pòrcs. Mè pǝrsonǝ nǝ'u balhauǝ pa arrǝi. U noǝit, lo vrèntǝ voǝit, que s'ashǝcà sus un tronc e qu' ǝspiauǝ per lǝ fǝrnestǝ los ausèths qui volauǝn leuyèr. E puish que vǝd paréishǝr hǝn lo cèu lǝ lu e lǝs estǝlǝs e que's ditz en ploran : la-hòrə, lǝ maison deu məi pair qu'ǝs plǝie de vailəts, qu'an pan e vin, eus e hromatgǝ tant còm vòlenn, pǝndǝn aquǝth temps io que'm morishi de hami ací, e donc que vau me lhevar, qu'anǝrèi trobar lo mǝi pair e que l'ac disǝrèi: qu'èi hèit un pǝcat quan p'èi volut dǝishar. Qu'ei aushut grann tòr(t) e que cau que me'n puníshitz, qu'ǝc sèi planh, ne m'aperitz pa mei lo vòst hilh, trǝtam-mə còm lo darrèr deus vòstes vailǝts. Que sui ǝstat copablǝ mè que m'anuyaui luǝnh de vos.
Un òmi n'avè sonque dus hilhs. Lo mei joen que ditz au son pair: qu'es temps que sigui lo mei mèste e qu'agi argent. Partajatz lo vòst bei e balhatz-me çò que deui avòisher. O mei hilh, que ditz lo pair, còm volhis, qu'ès un mushant e que seràs punit. E après qu'aubrish un tiroir, que partatja lo son bei e que'n hèi dues parts. Quauque(s) jorn(s) après, lo mushant que se'n va deu vilatge en hasent lo fièr e shens díser arrei a persona. Que truvèrsa fòrt de lanas, de bòscs e d'arribèras. Au cap de quauque(s ) mes, que deu véner les suas pelhas en ua vielha hemna e que's lòga per estar vailet. Que l'amian hens los camps per güaitar los asos e los beus. Lavetz qu'es estat bien malurós, n'a pa aushut mè lhit per dromir la nueit, ni huòc per se cauhar quand avè hred. Qu'avè quauque còp tant de hami, qu'auré bien minjat aqueras fuelhas de cau e aqueths fruts poirits que minjan los pòrcs. Mès persona ne li balhaua pa arrei. Ua nueit, lo vrente vueit, que s'aishecà sus un tronc e qu' espiaua per le fernèsta los ausèths qui volauan leugèr. E puish que ved paréisher hens lo cèu le lua e les estelas e que's ditz en plorant : la-hòra, la maison deu mei pair qu'es pleia de vailets, qu'an pan e vin, eus e hromatge tant còm vòlen, pendent aqueth temps jo que'm morishi de hami ací, e donc que'm vau lhevar, qu'anarèi trobar lo mei pair e que'u diserèi: qu'ei hèit un pecat quand v'èi volut deishar. Qu'ei aushut gran tòrt e que cau que me'n puníshitz, qu'ec sèi planh, ne m'aperitz pa mei lo vòst hilh, tratatz-me còm lo darrèr deus vòstes vailets. Que sui estat copable mè que m'anujaui luenh de vos.
Que poderatz notar quauques diferéncias entre lo parlar d'Urt e lo de Baiona. En particular, a Urt, lo betacisme de la u intervocalica n'afecta sonque las fòrmas deu vèrbe avòisher: avè, senon qu'ei plan /w/ pertot: lheuar, espiaua etc.
Baiona; avéisher
Urt: avòisher
(gascoinés: aver; aranés: auer)
Baiona : ribèira (fòrma landesa)
Urt : arribèra (fòrma deu gascoinés)
En gascon lo grop latin -ariu que vad generaument -èr o locaument -èir (Lanas e Nòrd-Gasconha) : hustèr (catalan fuster, lengadocian fustièr), la molièra (catalan la molinera, lengadocian la molinièra) etc. En gascon de Bayona, que cau notar -ariu que vad plan -èr en mots masculins (crabèr, catalan: cabrer; lengadocian: cabrièr) mès au femenin qu'ei en -ièra (le crabièra). Aquí: ribèira.
En gascoinés, arribèra qu'a meslèu lo sens de plana on i cor l'arriu, meslèu que non pas l'arriu medish.
La clisi (proclisi o enclisi) deus prenoms qu'ei mes generau a Urt que non pas a Baiona
Baiona; que li dit
Urt: que'u ditz (dab confusion de lo e li, un trèit plan gascon)
Baiona: Quan èi volut vos deishar
Urt: Quand v'ei volut deishar
Baiona: Jo me morishi de hami
Urt: jo que'm morishi de hami
etc
notaz tanben:
Balhatz-me a Baiona que soa: balhatme
Balhatz-me a Urt que soa: Balhamme, qu'ei la manèra mes correnta d'ac díser en gascon.
A Baiona, la f iniciau guardada com a consonanta qu'ei cambiada per p o b: pòrt, pruts, buelhas mentre qu'a Urt qu'ei plan conservada: fòrt, fruts, fuelhas (en gascoinés: hòrt, hrutas o frutas, huelhas; en aranés: hòrt -tostemp adjetiu-, frutes, huelhes)
Notaratz en gascon lo vèrbe aishecar que s'a prengut lo sens contrari de l'originau (conservat en catalan: aixecar, deu latin exsĭccare 'assecar', der. de sĭccus 'sec'; en catalan, aixecar-se= lhevà's) per confusion dab "aishicar" (hèr chic, hèr petit, disminuir, desvalorar) doncas en lòc de's guardar lo sens de lhevà's, aishecà's que s'a prengut lo de...deishà's càder.
sigui: subjontiu present de estar 1
1-sigui
2-siguis
3-sigui
4-siguim
5-siguitz
6-siguin
En gascoinés: estar/èster au subjontiu present:
1-sii
2-sias
3-sia
4-siam
5-siatz
6-sian
En aranés, lo vèrbe èster au subjontiu present:
1-siga
2-sigues
3-sigue
4-sigam
5-sigatz
6-siguen


text:
Presentacion
Eth projècte “Perseguidi e sauvadi” ei ua iniciativa dera Deputacion de Lhèida, era quau –a trauès der Institut d’Estudis Ilerdencs, eth Patronat de Turisme e era collaboracion d’ajuntaments e conselhs deth territòri– va ben mès enlà d’ua magnifica proposicion de recuperacion culturau, de rescat dera memòria istorica o dera promocion toristica deth Pirenèu de Lhèida. Mès
Rotes
Eth projècte de “Perseguidi e sauvadi” a permetut recuperar e senhalizar es rotes d’evasion des refugiats judius a trauès deth Pirenèu de Lhèida ena Segona Guèrra Mondiau. Son quate rotes senhalizades que transcorren pes comarques dera Val d’Aran e Alta Ribagorça, eth Pallars Sobirà, er Alt Urgell e era Cerdanya. Mès
Contexte istoric
Eth 30 de gèr de 1933 Adolf Hitler siguec nomentat cancelièr d’Alemanha. Eth NSDAP iniciarà era persecucion des sòns enemics politics e de judius. Abans der inici dera Segona Guèrra Mondiau milèrs de judius alemands, austriacs e checoslovacs arribèren a refugiar-se en França, Olanda, Belgica e Palestina. Mès
Galeria Multimèdia
This slideshow requires JavaScript.
En aguest apartat, er Airau de Comunicacion dera Deputacion de Lhèida met ara vòsta disposicion es darrères nauetats sus es notícies, es fotografies e es videos referents ath projècte “Perseguidi e sauvadi”. Mès


text:
Menerba
Per Claudia Galibert, paraulas de Leon Cordas
Que vos sètz venguts pèrdre, al desèrt, companhons ?
es mòrta la comtessa e Miraval es mòrt
e Menèrba "fo presa" al voler de Montfòrt
e per l'amor de Dieu fòc al cuol la racalha
aquela puta canha e sas cendres al vent ;
mas un crit s'escapèt que lo Cèrç lo repren
lo vent pòrta paraula.
Dire son si
lo dire en òc
per, sèm aquí,
ciutat sul ròc,
dire son si
son èime.
Que vos sètz venguts pèrdre, al desèrt, companhons ?
La paret arroïda e lo capval dejós
libertat morelhada e Richelieu gloriós
e "per l'orgulh de França" a tèrra sas muralhas
sa vinha, sos olius, sa lenga, son castèl,
mas un mur s'escapèt que desfisa lo cèl
lo ròc, pòrta paraula.
Dire son si...
S'es de plaça al desèrt que cercatz companhons,
fan de plaça al païs que los joves s'en van
e lo dòl que nos cacha es vièlh de sèt cents ans
se ten totjorn sul ròc la mena que non calha
d'aquela puta canha e sas cendres al vent
e lo crit es tot nòu que lo cèrç lo repren
l'òme pòrta paraula.
5 cançons del meteis grop :


text:
601
Cronologia mensuala:
Gen - Feb - Mar - Abr - Mai - Junh
Julh - Ago - Set - Oct - Nov - Dec
Cronologias tematicas:
Literatura - Musica - Sciéncia - Espòrt
Aquesta pagina concernís l'an 601 del calendièr gregorian.
Eveniments[modificar | modificar la font]
Occitània[modificar | modificar la font]
França[modificar | modificar la font]
Euròpa[modificar | modificar la font]
Empèri Bizantin[modificar | modificar la font]
Après l'incursion de 599 còntra lo territòri avar, lei Bizantins organizèron una segonda expedicion per pilhar tornarmai la region. Après aquelei victòrias, l'armada imperiala èra tornarmai capabla de tenir la frontiera de Danubi, çò que representava un succès major per l'Empèri.


text:
Saint-Bonnet-en-Bresse
Saint-Bonnet-en-Bresse es una comuna francesa, situada dins lo departament de Sòna e Léger e la region de Borgonha.
Somari
Geografia[modificar | modificar la font]
Santa-Casqueta-en-Bressa fa partida de la Bressa bourguignonne.
Saint-Bonnet-en-Bresse fait partie de la Bresse bourguignonne.
Istòria[modificar | modificar la font]
Al cors de la Revolucion francesa, la municipalitat #portar provisoirement lo nom de Casqueta-sus-Guyotte[1].
Au cours de la Révolution française, la commune porta provisoirement le nom de Bonnet-sur-Guyotte[1].
Administracion[modificar | modificar la font]
Demografia[modificar | modificar la font]
Luòcs e monuments[modificar | modificar la font]
Personalitats ligadas amb la comuna[modificar | modificar la font]
Véser tanben[modificar | modificar la font]
Ligams extèrnes[modificar | modificar la font]
Nòtas[modificar | modificar la font]
- ↑ 1,0 et 1,1 Font : Des villages de Cassini aux communes d'aujourd'hui, « {{{titre}}} », Escòla des las Hautas Estudis en Sciéncias Socialas (EHESS), {{{annada}}} (consultat en 10 d'agost 2012) Error de citacion : Balise
non valide ; le nom « Cass » est défini plusieurs fois avec des contenus différents


text:
Publicacion per l’IEO Edicions de La Miugrana entre-duberta de Teodòr Aubanel
La Miugrana entre-duberta es prepausada en grafia classica dins la colleccion dels Classics occitans, amb una introduccion en francés de Claudi Liprandi (e amb lo sosten de la region Occitanie-Pyrénées-Méditerranée).
Teodòr Aubanel (1829-1886) es, amb Romanilha e Mistral, l’un dels pilars del Felibritge. La Miugrana entre-duberta, lo son recuèlh de poèmas lo mai conegut, a un acuèlh entosiasta al moment de sa parucion en 1860. Es lo son amor per " Zani ", un amor impossible, qu’es a l’origina de lo son inspiracion.
De son vivent, publicarà un segond recuèlh de poésias, Li Filhas d’Avinhon. A comptar de 1880, aprèp de malentenduts amb Romanilha, s’alonharà del Felibritge.
Parucion : 28/02/2017
ISBN : 9782859105686
148 paginas
13 x 23 cm
16.00 €
Per comandar aquel recuèlh de poésias, clicatz aicí.


text:
Batalha de Viena
La batalha de Viena se debanèt dins lo corrent de la Segonda Guèrra Mondiala dau 2 au 13 d'abriu de 1945. Opausèt leis armadas sovietica e bulgara a la garnison alemanda de la vila e a divèrsei formacions de la Wehrmacht cargada de protegir la capitala austriana. S'acabèt per una victòria sovietica ambé la capitulacion dei defensors que mancavan de municions per perseguir sa resisténcia. Aquò entraïnèt la formacion d'un govèrn austrian independent que proclamèt la secession d'Àustria dau Tresen Reich.


text:
Mite
Un mite (del grèc uῦθoς, mythos, «recit», «conte») e un recit tradicional que se referís a d'eveniments prodigioses, realizats per d'èssers subrenaturals o extraordinaris, coma de dieus, miègdieus, eròis, monstres o personatjes fantastics, que cercan a donar una explicacion a un fach o fenemèn.
Somari
Descripcion generala[modificar | modificar la font]
Los mites fan partit del sistèma de cresenças d'una cultura o d'una comunautat, que considèra aquelas istòrias vertadièras. L'ensems dels mites d'una cultura constituís una mitologia. Mai n'i a de mites e mai la mitologia es complèxa, mai son desvolopadas las creséncias d'una comunautat. La mitologia sosten la cosmovision d'un pòble.
Dempuei l'Antiquitat grecolatina las explicacions filosoficas e scientificas intran en competicion amb aqulas dels mites, lo mot mite es cargat segon los contèxtes d'una valor pejorativa, fins a èsser utilizat dins un sens larg coma sinonime de mascariá, creséncia espandida mas falsa, per exemple, la societat sens clases es un mite comunista, o la man invisibla del mercat es un mite liberal. Tamben es comun d'utilizar mite e metic (o legenda e legendari) per se referir a de personatges istorics o contemporanèus (o tanben de produches comercials) encargats de prestigi: Charlot es un mite del cinèma mut; los Beatles son un grop mitic.
Coma los autres genres narratius tradicionals, lo mite es un tèxte d'origina orala, que varian los detalhs amb la transmision, fasent de versions diferentas. Dins las societats que coneisson l'escritura, lo mite foguèt l'objècte de transcripcions literàrias, apondent encara a las versions e variantas.
Caracteristicas[modificar | modificar la font]
Segon Mircea Eliade, lo mite es una istòria sagrada que conta un eveniment que se passèt pendent un temps primitu, quand lo mond aviá pas la forma actuala. Los eveniments de la natura que se repetan periodicament s'explican coma la consequéncia de çò que se passa dins lo mite (per e, dins la mitologia grèga lo cicle de las sasons s'explica amb lo raubament de Persefòn). Pasmens, totes los mites se referisson pas a un temps "primitu", tanben pòdon abordar d'eveniments arribars a l'origina, mas que prenguèron lor importància e pels cambiaments que provoquèron.
Segon la vision de Claude Lévi-Strauss, antroplòg estructuralista, tot mite a tres caracteristicas:
- Tracta d'una question existenciala, se referissent a la creacion de la Tèrra, la mòrt, la naissença entre autre.
- Es constituit per de contraris irreconciliables: creacion contra destruccion, vida en fàcia de la mòrt, dieus contra òmes o ben contra mal.
- Prepausa la reconciliacion d'aquelas dicotomiás per conjurar la nòstra ànsia.
L'antropològ Bronislaw Malinowski afirmava, el, qu'a pas gaire d'aspècte important de la vida que siá alunhat del mite. Per el, existisson de mites religioses (como la naissença dels dieus), politics (coma la fondacion de Roma) o sus de tèmas particulars (cossí lo milh venguèt lo principal aliment d'un pòble, coma pels pòbles preispanics de Mexic). Per Malinowski los mites son de narracions fondamentalas, per que respondon a las questions basicas sus l'existéncia umana: rason d'existir, lo perqué del mitan, entre autre. Malinowski tanben precisa que lo mite aparten a l'òrdre de las cresenças e s'es segur qu'es una explicacion, es una pas una explicacion racionala, mas culturala.
Foncion del mite[modificar | modificar la font]
Las foncions dels mites son multiplas. Pasmens, en general, se pòt aceptar tres foncions esencialas: d'explicacion, de significacion e pragmatica. La foncion explicativa se referís als mites qu'explican, justifican o desvolopan l'origina, rason d'èsser e de la causa de qualques aspèctes de la vida sociala o individuala, per exemple, lo mite grèc que conta cossí se nasquèt lo mundo dempuèi "Caòs" o la Genèsi que conta la naissença de la femna de la costèla d'un òme. La foncion pragmatica del mite implica que los mites son la basa d'estructuras socialas e d'acciones, aisí, un mite pòt mostrar una linha genealogica e determinar qui pòt gobernar o non. Mercé a aquela foncion, los mites especifican e justifican perqué una situacion es d'aquela mena e pas d'una autra. La foncion de significacion se referís als mites son pas que d'istòrias que balhan d'explicacions o de justificacions politicas, tanben dona un consolament, una finalitat a la vida o tranquiliza los individús, atal los mites conta de la mòrt, de la sofrença o de la victòria, pasmens, los mites son d'istòrias pas gaire alunhadas de la persona, perque foncionan coma un basa existenciala, un motiu, segon çò afirmat per la psicanalista estatsunidenca, Rollo May. Las tres foncions se combinan de contunh.
Tipes de mites[modificar | modificar la font]
Se distingisson de clasas de mites:
- Mites cosmogonics: Ensajan d'explicar la creacion del mond. Son mai universalament espandits e los mai nombroses. Mai sovent, situan l'origina de la tèrra dins un ocean primitiu. A vegadas, una raça de gigants, coma los titans, prenon un ròtle determinant dins aquela creacion; dins aquel cas, de tals gigants, que pòdon èsser de miègdieus, constituissen la primièra populacion de la tèrra.
- Mites teogonics: Contan l'origina dels dieus. Per exemple, Atenas surgís armada de la tèsta de Zèus.
- Mites antropogenics: Contan l'apareisson de l'èsser uman, que pòt èsser creat a partir de quina que siá matèria, viventa (una planta, un animal) o inèrta (polvera, fanga, argila, eca.). Los dieus l'ensenhan a viure sus tèrra. Normalament son ligats als mites cosmogonics.
- Mites etiologics: Explican l'origina de los èssers, de las causas, de las tecnicas e de las institucions.
- Mites morals: Explican l'existéncia del ben e del mal.
- Mites fondators: Contan cossí se fondèron las ciutats per voluntat dels dieus. Un exemple es aquel de la fondacion de Roma per dos bessons, Romul e Rème, qu'una loba los balhèt la popa.
- Mites escatologics: Anoncian lo futur, la fin del mond. Ganhèron una audiéncia granda. Aqueles mites son dos clasas principalas, segon l'element que provòca la destruccion del mond: L'aiga o lo fuòc. Mai sovent sont ligats a l'astrologia. L'imminéncia de la fin s'anoncia per una frequéncia aumentada d'eclipsis, tèrratrems, e mai d'autras catastròfas naturalas que terrorizan los umans. L'exemple classic es l'Apocalipsis.
Lectura literala, alegorica, simbolica e mitocratica[modificar | modificar la font]
Alara que los mites parescan aver èsser instituits a l'origina coma d'istòrias literalament vertadièras, la dialectica entre l'explicacion mitica del mond e aquela filosofica e scientifica confortèt lo desvolopament de lecturas non literalas dels mites, segon que aqueles no deurián pas èsser d'objèctes de cresença, mai d'interpretacion.
Atal, la lectura alegorica dels mites, nascuda en Grècia a l'epòca ellenistica, prepausa d'interpretar los dieus coma de personificacions d'elements naturals. Aquela inciativa vei de seguidas en teorias posterioras, atal que s'espandissiá al sègle XIX per Max Müller, segon que los mites an lo origina en d'istòrias mal comprendidas sul solelh, que foguèt objète de personificacion, venguèt un personatje antropomòrfe (l'eròi o dieu solar).
La lectura simbolica considèra que lo mite contien una basa vertadièra, mas pas sus çò de que tracta aparentament, mas suls contenguts mentals dels seus creators e utilizaires. Atal, lo mite que conta cossí un dieu instituiguèt la setmana al crear lo mond en sèt jorn contien l'informacion vertadièra sus la mena de divisar lo temps per la societat que lo creèt e del biais de divisar l'inanimat e l'animat, los diferents tipes d'animals e de l'òme, eca. Los mites contenon tanban d'orientacions utilas de comportament: de modèls de seguir o evitar, d'istòrias conegudas per totes que serán pausadas en relacion amb las experiéncias individualas.
Los estudis modèrnes sul mite se situan en tres posicions fondamentala:
- la foncionalista, desvolopada per l'antropològ Malinowski, examina cossí s'utilizan los mites dins la vida videnta (supòrt de conduchas, argument d'autoritat, eca.);
- l'estructuralista, que Lévi-Strauss inicièt, examina la construccion dels mites localizant los elementos contraris o complementaris qu'aparescan en el e lo biais qu'aparescan ligats;
- la simbolista, que las referéncias classicas son Jung, Gaston Bachelard e Gilbert Durand, considèra que l'element fondamental del mite es lo simbòl, un element tangible mas encargat d'un resson o significacion que fa referéncia a de contenguts arquetipics de la psiquè umana.
- l'existencialista mitocratica, desvolopada pel filosòf Gustavo Flores Quelopana, considèra que lo mite es la forma ancestrala de la filosofia, coma desir de transcendir la condicion de l'òme per s'unir amb l'absolut, que fa referéncia a l'estructura ontologica de l'existéncia umana.
Diferéncia entre lo mite e d'autres tipes de narracions[modificar | modificar la font]
Mai se pòt confondre lo mite amb d'autres tipe de narracions coma los contes, fablas o legendas. Mas, son diferents.
I a de diferéncias entre lo mite e lo conte popular: alara que los contes se presentan coma de ficcions, los mites s'afirman coma istòrias vertadièras. Tanben varia la foncion: lo mite es subretot etiologic (mòstra cossí arribèt una tala situacion; perque la mar es salada o l'òme es mortal, per exemple), alara que lo conte popular trasmés de valors (melhor es lo gaubi que fòrça, lo ben totjorn obten sa recompensa, l'impostor siempre es descobert, eca.). E mai, la trama dels contes es pro simple, alara que los mites son de partidas d'un malhum complèxe, ont cada istòria es ligada amb las autras amb una recurréncia de personatjes, luòcs, eca. (atal, per exemple, l'istòria de Jason es en relacion amb los mites sus Eracles, essent un dels Argonautas).
Las fablas se diferencian dels mites pels seus personatges (dins las fablas son d'animals amb conducha umana; dins los mites son dieus, eròis e monstres) e per sa foncion (las fablas contenon un mesatge moral, qu'aparéis al final, alara que los mites son etiologics).
Las legendas, elas, se presentan, al meteis biais dels mites, coma d'istòrias vertadièras e an sovent una foncion etiologica (servisson, per exemple, per explicar cossí un linhatge arribèt al poder, que sosten atal una legitimitat politica); mas, a la diferéncia dels mites, se passan dins un temps vertadièr, istoric, dins de luòcs reconeissables per l'auditor o lo lector e, sovent, amb de protagonistas vertadièrs (cf. las legendas sus Carlesmanhe o lo Cid).
Una meteissa trama pòt aparéisser dins un mite, un conte o una legenda, segon lo biais que se presenta l'istòria (que siá vertadièra o fictiva) e segon sa foncion (etiologica, didactica, divertiment...). Atal, foguèt mostrat que la trama del mite de Edip torna dins la legenda medievala que fa de Judàs Escariòt un assasin del seu paire que se marida, sens o saber, amb sa maire.
Vejatz tanben[modificar | modificar la font]
- Cosmogonia
- Legenda
- Mitocritica
- Mitografia
- Mitologia
- Supersticion
- Teogonia
- Epopèia
- Cançon de gèsta
- Conte tradicional
- Recit
- Novela
- Antropología
Referéncias[modificar | modificar la font]
Bibliografía[modificar | modificar la font]
- (es)Pierre Grimal, Mitologías: Del Mediterráneo al Ganges, Madrid: Editorial Gredos, (ISBN 978-84-249-2885-8)
- (es)Carlos García Gual, Diccionario de mitos, Siglo XXI de España Editores, (ISBN 978-84-323-1127-7, legir en linha)
- (es)Gustavo Flores Quelopana, Filosofía mitocrática y mitocratología, IIPCIAL, Lima,


text:
Evaporacion
L'evaporacion[1] es un passatge progressiu de l'estat liquid cap a l'estat gasós. Aquel fenomèn es donc una vaporisacion progressiva qu'a per efièch d'absorbar de calorias e donc de reduire la temperatura de l’environament.
Somari
Descripcion[modificar | modificar la font]
Quand existís un volum liure al dessús d'un liquid, un partida de las moleculas compausant lo liquid es jos forma gasosa. A l'equilibri, la quantitat de matèria jos forma gasosa definís la pression de vapor saturanta dins lo cas d'un liquid (solvant) pur, e que depend de la temperatura. Aquela pression pòt èsser parciala o totala.
Quand la pression parciala de la vapor dins lo gas es inferiora a la pression de vapor saturanta e qu'aquela es s'esperela inferiora a la pression totala ambianta, una partia denlas moleculas passan de la fasa liquida a la fasa gasosa: es l'evaporacion, que demanda de donar la calor latenta correspondenta, çò que refregís lo liquid.
Se parla de desplaçament cap a l'equilibri, l'equilibri essent caracterizat per l'egalitat simultanèa de la pression parciala e de la pression de vapor saturanta d liquid d'un costat, e de temperaturas d'autra costat (a l'equilibri, los bilances de flux de calor e de matèria sont nuls, las massas e las temperaturas son constantas).
Quand lo solvant es pas pur, los ligams entre solvant e solutat merman la pression de vapor en equilibri amb la fasa condensada o adsorbada, l'equilibri essent sempre definís per un flux nul (calor e matèria): dich autrament, a una temperatura donada, la pression de vapor en equilibri es pas mai obligatòriament saturanda dins aquel cas. Se parla alara d'una diminucion d'activitat del solvant.
Caracteristicas[modificar | modificar la font]
Diferéncias entre evaporacion e ebullicion[modificar | modificar la font]
L'evaporacion es un cambiament d'estat lent nomenat vaporizacion alara que l'ebullicion es una transicion rapida d'estat.
L'evaporacion es un fenomèn superfaciatic ont las moleculas a la superfícia passan progressivament d'un estat cap a l'autre alara que l'ebullicion es un fenomèn volumic (las botiòlas naisson dins lo liquid),
Factors favorisant l'evaporacion[modificar | modificar la font]
Los factors favorisant l'evaporacion son:
- la superfícia expausada (espandir lo linge favorisa l'evaporacion)
- lo tipe de material banhat (lo nilon seca mai rapidament que la lana o lo coton.)
- le vent favorisa l'evaporacion, subretot se l'aire es sec. Per contre, mai lo taus d'umiditat dins l'aire es naut mens l'evaporacion es importanta.
- un apòrt de calor coma lo solelh favorisa lo secatge per evaporacion, qu'aquela, es endotermica, es a dire qu'absorba de la calor de l'environament.
Importança de l'evaporacion[modificar | modificar la font]
L'evaporacion es un fenomèn indispensable dins lo cicle de la vida sus Tèrra. Lo cicle de l'aiga (aiga liquida ven nívol, puèi torna càser en pluèja o nèu) necessita aquela estapa.
L'evaporacion demanda una quantitat d'energia mai sovent non negligibla (la calor latenta de vaporizacion), çò que permet per exemple la regulacion de temperatura pels omeotèrmes per transpiracion e evaporacion de la sudor, o encara lo rafrescament d'una dorga de tèrra, o de l'aire per nebulizacion (aerosol d'aiga). L’evaporacion d'un litre de sudor leva 580 quilocalorias[2].
L'evaporacion dins lo cas de l'aiga[modificar | modificar la font]
Per las plantas, l'evaporacon es essenciala pel transpòrt dels nutriments. En efièch, mercé al ligams idrogèn, las moleculas d'aiga foncionan coma una cadena, se "tirant" las unas après las autras. Atal, l'aiga qu'es posada dins las raïces de la planta es transportada fins a las fuèlhas mercé a la proprietat de la coesion de l'aiga e de las cellulas conductriças del vegetal.
Notas e referéncias[modificar | modificar la font]
- ↑ Définitions (fr) Definicions lexicograficas e etimologicas de Évaporation del CNRTL., consulté le 30 juin 2015
- ↑ Lutter contre le froid ou le chaud, ça coûte cher en calories ?, sur le site docteurdavidelia.fr, consulté le 23 aout 2015


text:
Oc es per vendre
. Era ja lo sicut quand Roqueta Ives ne parlèt en 1965 dins una de las rubricas de Viure. R Lafont n'en parlèt tanplan mantuns còps .Vertat
que l'activitat economica de l'Occitania repausa mai que mai sul torisme. Aquò's fòrça intéressant de veire. Quantas de fabricas de totas menas se clavèron dins nòstre miègjorn. Mas a l'epòca Roqueta e Lafont podian comparar ambe una França del nòrd poderosa e rica de totas menas d'industrias. Me
soveni alara que los joves (que n'èri un de brave piotas) devian "montar" trabalhar a Paris , Sochaux; que! cap al nòrd. E nos disian :"cal causir lo solèlh o lo bistèc" "podètz pas tot capitar, mancaria pas qu'aquò; lo burre e l'argent del burre !! . Lo discors èra sostengut per de quitis sindicalistas franchouillards que nos butavan de prendre las "valdòches". Uèi, levat lo torisme , tot es clavat , demòra Tolosa e Airbus, l'industria de Tarbes es jos perfusion, la de l'aluminiòm es decapitada. Lacq existi pas pus , Boussens crèba da passèt. Sufis que de soscar mens d'una segonda per se remebrar de las activitats del sèu vilatge , del sèu ròdol. A cò de mèu i avia unas fabrica de descas partida al Portugal, uns fabricas de tissatge , clavadas, 13 fustalhièrs ne'n demòra tres. Uèi i a l'ostal de retirada!
A Milhau10000 emplegadas pel gant uèi ont son e Castres e Mazamet
Resta donc Airbus mas lo demontatge es entamenat. Deman Cap a la China ,non?
Resta donc le Torisme (cal metre la majuscula) e los services, subretot los de las personas vièlhas,dels retirats eco. Aprèp la prima al matage de las vacas, vaiqui que manquam de lach, aprèp la prima a l'erma vaiqui que manquam de blat. Pels òmes es çò mèsme, aprep la clavada de las escòlas d'infirmièras vaqui que ne'n manquon de personal per sonhar , aprep la prima a l'arencatge de la vinha , de segur que lo vin va nos faltar.
Aici un jove que contunha aprèp lo bac dèu gairben tot còp "montar" a Paris , Londre, ...
Aladonc los poders de drecha e de senestra s'enganan totes sens veire l'avenir , sens lo veire mai que nosautres , mens que nosautres qu'auriam benlèu un demai de sapienca o de necitge . Aviam un sistèma de santat que fa enveja ara als Anglès , un sistèma electric que marchava ambe un qwo lo mens car d'Europa (levat lo norvegian). van tot sacar.
E totes los que cocoriquejavan, dèuron de s'acostumar lèu lèu a la manca de F. Lo F de França va èstre levat de totis los noms d'entrepresas e de totas aquelas menas de servicis publics que semblavan lo ciment
de la "nacion" e que ne'n rasseguravan mai d'unes. Aquò's tot un monde que se demesis mai que lèu, que diran los orfanèls , que se son daissar trapar per d'ideals republicans falordièrs , l'egalitat dels drèches e de devers qu'existisson pas pus, s'existissèt un còp.
Aital se verifica la paraula profetica de Lafont , la França tardera pas de monedejar l'Occitania, a l'Euròpa tota. Tot aquò se debana ara. Lo miègjorn bronze cuòls de l'Euròpa, i sèm .
Al revers çò que Lafont e Roqueta avian pas capitat d'amaginar , aquò's qu' ambe la mondialisacion, la França tota seria malauta Renault , Peugeot , Moulinex , la siderurgia esclafada, la construccion navala tot s'en va , e tot es per partir. La seguida de las clavaduras es inacababla...
Es per aquò que cal escotar tornamai escotar Jospin dire un jor que "l'Estat a pas per vodacion de se trachar de la gestion de l'entrepresa. Alara que venia de donar dos milliard de subvencion a Michelin e que meissonava l'annada seguissanta 10000 supression d'emplècs...
Tanben , aital nos demora lo rudbi. La còla occitana va ensatjar d'aparar lo gal françès , coma lo Creòla o far per lo fotebal o l'atletisme, l'ovalie es festejada, mème França Kultur se tracha de rudbi e de corrida , pr' quò sens jamai dire lo mot occitan
. D'unes còps dis lo mot Corse , Basc, Catalan , Breton Alsacian, mas Occitan jamai...
Alara es que tot aquò reverta pas un pauc lo darrièr jòc??? Es bon de tornar legir J Bodon.


text:
E de 1000
......
Remarca 0
: democracia e justicia fiscala. Relevat dins Marianne e Mediapart : a la debuta , lo fichièr tenia mai de 7000 escapatats fiscals , sonque per Soïssa
, l' italo francès que donèt lo dossièr al juge Montgolfier , que lo donèt à Woerth , mentre que la seuna femna ensenhava lo camin de Lausanne . Se compren pas per quel benastre dins França , son très a poder decidar de lo voidar de mitat .... e de far, amb lo demai de compromès a l'amiable
.
Remarca 2
: se parla pas pus de Clear Stream
... Que servissià à totes los malinas qu' envejavan l'argent al Caïman o Jersay , Luxemborg, Singapor...
Remarca 3:
amb Hollande avèm los chòcs d
e simplificacion, puèi le chòc
de morala, mas cap de mèsa
en examen.
Remarca 4
: pareis segond, Agora
, un siti de las estudias economicas (tendencia placaments borsa) que la Chipriatisacion dels comptes es en routa dins Euròpa tota . Dins una primièra estapa concernaria pas que los comptes de mai de
100 000 euros, levat lo cas fòrça majora (banca en bancarota) ont totes
los estalviants serian concernits , e que lor argent servirià per pagar los creancièrs de la banca.
.. 2014 farà mal.Un consèlh prenètz vos d'argent a l'ostal se n'avètz....
Del Canard Enchaîné
...
Remarca 5: democracia e égalitat davant l'escòla (del quite Canard Encadenat)
Remarca 6: (justicia e democracia) un conselhèr , delegat syndical foguèt condemnat per aver escampat un uòu sus la banda de Sarkosy que passava. Es accusat de còps e blassaduras , alara que l'uòu s'esclafèt sus las gresilhas de la prefectura sens tocar cap de persona .... Mentre que Cahuzac cavala ....
Remarca 7: démocracia e vòtacions popularias. Declaracion de guèrra dins Afganistan ; pas cap de vòta , declaracion de guèrra dins Libia : cap de vòta . Declaracion de guèrra dins Mali: non Declaracion de guèrra a la Siria : non. Obligacion de respectar la règla financièra europenca del 3% e votacion sus l'abandon de sobereinetat: non. Mas lo Consèlh Constitucional assolida que tot es normal.
Remarca 8: reconaissénça de las lengas e ensenhament de las lengas de França : consultacion dels francèses: non . Lo consèlh constitucional ditz qu'es pas possible!!!
son de cromirs !!!!
Remarca 9 : tolerancia e démocracia ; voir omophobie franchimanda....e Brigita Farjot
Remarca 10: plaça de las femnas , salaris de las femnas zerò....
Remarca 11: democracia e preson França fòrça presonièrs e pas gaire de presons , encara mens de personal..
Remarca 12: democracia e justicia idem que per las presons , pas cap de mejans.....
Remarca 13: droit du trabalh veire ANI....( amb l'accòrd de la CFDT nacionala)
Remarca 14 : plaça dels joves 15% de caumaires. De joves diplomats trabalhan per 400 euros per mès al canceròpla de Tolosa...
Remarca15: democracia locala: lo conse es coma un president de la republica en pus piètre , mas amb l'utis poderos del permès de bastir . La encara : consultacions popularias = zerò.
remarca 16: demolicion dels servicis publics d'EDF e de GDF , de la Pòsta, venda dels bens publics.... Clavaduras d'usinas cada jorn , pel compte dels actionaris. ( Veire Sanofi 4 milliard desclarat (en Belgica) ? de beneficis (mercés la Sécu) e 1000 caumaires de mai de previste amb l'accòrd de la CFDT nacionala .
remarca 17 democracia e fromatges : caldria parlar dels salaris dels deputats, dels senators dels avantages de tota mèna qu'es una vergonha....
Lo chòc ont es? : França es pas una democracia e n'en pren pas lo camin . Per mantunes occitans França es un exemple pel monde!!!! Lo ciutadan vei pas melhor. I crei. Finta de longa cap a Paris als partits centralisaires , los responsables d' aquelas combinas, alara que la democracia pòd pas èstre que locala , e necessita de far votar los ciutadans ...
La gaucha se bat....
Dempuèi mas d'un sègle , la "gaucha" se bat , e se gargarisa d'unas raras capitadas ( mantuns còps de sang vojat ... ) que prenon una polida plaça dins los libres d'istòria à la mòda franchimanda ( l'imaginari françès revolucionari qu'esclaira lo monde qué... (veire França e Algeria , França e Vichy.... ece ) mentre, que la drecha comanda de longa, tot en celebrant la revolucion de 1789?, 1793?, 1830? 1848? e ara quitament mai 1968, coma lo Figarò amb la protèsta contra lo maridatge per totes ....
... pròva encara ? Loisa Michel va benlèu dintrar al Pantheon , o Olympe de Gouges alara que foguèron rebaladas dins lo fangas tota lor vida ..... Parlèm pas de J Jaurès ...


text:
Le Centre de Formacion Professionala d’Occitània Miègjorn-Pirenèus especializat dins l’ensenhament de l’occitan, prepausa, dempuèi 1999, una ofèrta de formacion de qualitat e dobèrta a totes, en gascon e en lengadocian.
D’accions de formacion variadas
- Estagis intensius PARLAR de dos jorns a una setmana ;
- Corses del ser : les SETMANIÈRS ;
- Formacions individualizadas ;
- Formacion a distància ;
- Formacions professionalas ;
- Formacion intensiva en presencial ;
- Formacions Sciéncias e Natura ;
- BAFA occitan.
De còlas pedagogicas e administrativas qu’an experiéncia e saber-far
Las formacions prepausadas dintran dins le Quadre Europèu Comun de Referéncia per las Lengas (QECRL), que definís de nivèls de competéncias practicas en lenga (compreneson orala e escrita, expression orala e escrita).
Los metòdes pedagogics utilizats donan la prioritat a la comunicacion e a l’expression orala dels estagiaris, la tòca principala es de formar de locutors actius. La presa de paraula, a travèrs de situacions ludicas e de mesas en scènas, es afavorida. Atal, cada apreneire es mes en situacion d’actor de sa formacion.
De formators qualificats
Nòstres formators son titulars d’una licéncia d’occitan o an un nivèl equivalent. An seguit una formacion sul tèma doble « Cossí ensenhar a d’adultes ? » e « Cossí ensenhar l’occitan als adultes dins le quadre dels Centres de formacion professionala dins d’autras regions occitanas ? », e participan activament als acamps pedagogics bimesadièrs.
Evolucion dels metòdes, reflexions e formacions dels formators permeton de dispensar de corses de qualitat.
Un trabalh en ret
L’accion del CFPO Miègjorn- Pirenèus s’apuèja tanben sul trabalh en comun de la ret dels centres partenaris creada en Lengadòc e Rosselhon [CFPO Lengadòc] e en Aquitània [CFPÒC] per respondre a la demanda creissenta d’ensenhament de la lenga occitana.
Las nòstras formacions se pòdon inscriure dins le quadre de la formacion professionala de contunh
(DIF, CPF, CIF, plan de formacion)


text:
Sent Martin d'Arberoa
Donamartiri / Saint-Martin-d'Arberoue
Sent Martin d'Arberoa (Saint-Martin-d'Arberoue en francés, Donamartiri en basco) qu'ei ua comuna deu Bascoat, en Baisha Navarra. Administrativament, que's tròba dens lo departament deus Pirenèus Atlantics.
La comuna qu'ei traucada per mantun afluent de l'arriu de Lihurri.
Los quartièrs que son Behasi, Bitaldeiko Borda, Borda Zelai, Haizkiria, Herbehere o Herribehere, Hiria, Kolorotz e Poxolu zelai.
Las comunas tòcatocantas que son Oreguer au nòrd, Isturits au nòrd-oèst, Meharin a l'èst, Sent Estève a l'oèst e Armendaritze au sud.
Somari
Geografia[modificar | modificar la font]
Istòria[modificar | modificar la font]
Administracion[modificar | modificar la font]
Demografia[modificar | modificar la font]
De véder[modificar | modificar la font]
- Espelugas d'Isturits e d'Otsocel·haia.
- Ostaus medievaus.
- Glèisa de Sant Martin, sègle XVII.
-
-
-
-
Relòtge de la glèisa de Sant Martin
-


text:
Ena serada des Prèmis 17 de Junh e en tot auer-se amiat a tèrme era suma des diuèrses puntacions, s'an autrejat es guardons de Blancaflor ara Union Esportiva Bossòst "pr'amor dera trajectòria ath long des darrèri ueitanta ans en favor der espòrt ena Val d'Aran e des mèrits artenhudi".
Es prumèri Prèmis 17 de Junh nèishen damb er objectiu de méter en valor era data deth 17 de junh e eth sòn significat coma Hèsta d’Aran, e de reconéisher e avalorar eth trabalh e era trajectòria de persones e collectius apertients a diuèrsi encastres dera nòsta societat, enguan aguesti encastres son eth der espòrt, era promocion economica e era cultura.


text:
Figura màger de la cutura occitana que celebrarà, le 27 mai que ven, sos 90 ans, Andrieu Lagarda es un autor, traductor, institutor, professor, fondador... La lista es plan longa !
Foguèt un dels fondadors del CREO (Centre Regional d’Estudis Occitans) en 1967 e del Cercle Occitan de Carbona.
Per l’importància de son trabalh de collectage, d’escritura o encara, pel nombre de personas qu’a inspirat, ajudat o influençat, fa vertadièrament partida d’aquestas personas que fan la cultura occitana.
Figura màger de la cutura occitana que celebrarà, le 27 mai que ven, sos 90 ans, Andrieu Lagarda es un autor, traductor, institutor, professor, fondador... La lista es plan longa !